Nezavisno udruženje novinara Srbije predstavilo glavne rezultate studije „Sloboda medija i bezbednost novinara iz ugla postojećih zakonskih rešenja“. - Glas Šumadije\nNaslovna > Društvo > Nezavisno udruženje novinara Srbije predstavilo glavne rezultate studije „Sloboda medija i bezbednost novinara iz ugla postojećih zakonskih rešenja“.\n15/08/2021 15/08/2021 348Ostavi komentar na Nezavisno udruženje novinara Srbije predstavilo glavne rezultate studije „Sloboda medija i bezbednost novinara iz ugla postojećih zakonskih rešenja“.\nZakonska regulativa koja se odnosi na bezbednost novinara i na krivičnopravnu zaštitu novinara ovakva kakva je dovoljan je osnov kako bi se pružila adekvatna zaštita novinarima i kako bi se osigurala njihova bezbednost. Dati su određeni predlozi kako bi se pojedini delovi unapredili i dodatno osigurala bezbednost novinara u njihovom radu. Pre svega to su predlozi za rešavanje problema slučajeva kojima su novinari najčešće i izloženi, a tiču se uznemiravanja i napada na duševni integritet, a koji ne potpadaju pod postojeća krivična dela. Kao i izmene postojećih kako bi se proširila na pojedine situacije koje sada ne potpadaju pod neke krivična dela, rekao je on.\nProjektno sufinansiranje proizvodnje medijskih sadržaja od javnog interesa u oblasti javnog informisanja ima problema od samog početka celog procesa do njegovog kraja. Postoje mišljenja da su oni posledica zakonske nedorečenosti, dok je preovlađujuće mišljenje da je problem u primeni samih zakona. Analiza je pokazala da problem predstavlja to što se ne vrši analiza potreba medijskih sadržaja u lokalnim sredinama, kao i nedovoljna transparentnost pojedinih delova procesa pre svega u delu praćenja i kontrole odobrenih projekata. Zatim, kao jedan od najvećih problema izdvojili su se rad i sastav stručnih komisija za odabir projekata, zloupotrebe prilikom izbora članova komisija i nedovoljno precizni kriterijumi za izbor. Takođe, tu je i nepoštovanje kriterijuma za ocenu projekata, pogotovo u delu koji se tiče raspodele sredstava onim medijima koji sistematski krše Etički kodeks, istakao je Bodrožić.\nOvde preovlađuje mišljenje da su zakonska rešenja i ovlašćenja kojima REM raspolaže dovoljna da on ostvari svoju funkciju, međutim nedovoljna nezavisnost i pritisci dovode do toga da se zloupotrebljavaju pojedine zakonske odredbe. Na nezavisnost utiče više faktora, pre svega to što pojedine bitne poslove obavlja kao ‘poverene poslove’ koje nadležno ministarstvo može oduzeti u bilo kom trenutku. Takođe, problem je što četiri člana Saveta predlažu politička tela, a bira ih Narodna skupština. Kriterijumi za izbor članova Saveta nisu dovoljno precizni i jasni, a da bi Regulator mogao nezavisno da funkcioniše neophodno je da postoji njegova finansijska nezavisnost. Sve to dovodi do toga da Regulator ne ostvaruje jednu od svojih osnovnih funkcija a to je kontrola pružalaca medijskih usluga, rekao je Bodržić.\nNajveća dva problema su upravo nepostojanje uređivačke ali i finansijske nezavisnosti. Postojeći način finansiranja javnih servisa ne može da obezbedi nezavisno funkcionisanje, kao ni trenutni mehanizam naplate taksi, rekao je Bodrožić.\nPozitivni pomaci su ostvareni u okviru Stalne radne grupe za bezbednost novinara: bolja komunikacija, sistem prijavljivanja i razmene informacija, vođenje evidencija i hitnog postupanja u slučajevima napada na novinare. Pokrenuta je i inicijativa Zaštitnika građana u vezi sa kategorizacijom napada i pritisaka na novinare, zaključio je Bodrožić.\nTagovi: Niš NUNS Željko Bodrožić


Ekspertica UN-a: Svi odgovorni za zločine u Jemenu moraju biti procesuirani\nJedina žena u tročlanoj UN-ovoj Delegaciji eksperata za Jemen Melissa Parke je kazala kako zvanični podaci jemenskih vlasti pokazuju da je u ratu u proteklih pet godina ubijeno blizu 10.000 civila, a da se ustvari radi o znatno većem broju stradalih\nBayram Altuğ | 04.09.2019\nBAYRAM ALTUG - Članica Delegacije eksperata Ujedinjenih nacija za Jemen Melissa Parke kazala je kako su desetine hiljada civila ubijene u ratom pogođenom Jemenu, a da postoje i dokazi da snage Ujedinjenih Arapskih Emirata zlostavljaju zarobljenike u tajnim pritvorskim centrima, javlja Anadolu Agency (AA).\nDelegacija međunarodnih i regionalnih eksperata za Jemen, koju je krajem 2017. godine osnovalo UN-ovo Vijeće za ljudska prava, objavila je jučer drugi izvještaj o mogućim ratnim zločinima koji su počinjeni tokom proteklih pet godina rata u Jemenu.\nEksperti UN-a u izvještaju navode da su ljudska prava u Jemenu kršile snage Saudijske Arabije, Ujedinjenih Arapskih Emirata kao i snage jemenske vlade i pobunjeničkog pokreta Husi.\nU izvještaju se navode i detalji o zločinima koje su počinile koalicione snage predvođene Saudijskom Arabijom, a posebno je ukazano na kršenje ljudskih prava od strane snaga Ujedinjenih Arapskim Emirata.\nIz UN-a pozivaju na hitnu obustavu napada na civile i kršenja ljudskih i humanitarnih prava u Jemenu, a upućena je oštra kritika svim državama koje prodaju oružje stranama uključenim u taj rat.\nPosebno je upozoreno da bi SAD, Velika Britanija i Francuska mogle biti saučesnici u zločinima u Jemenu jer prodaju oružje i pružaju logističku i obavještajnu podršku Saudijskoj Arabiji i Ujedinjenim Arapskim Emiratima.\nOptužujući snage prosaudijske koalicije da u zračnim napadima u Jemenu ubijaju civile, eksperti u izvještaju dalje navode kako su i pobunjeničke snage Husi izvodile napade na naseljena područja i odvodile maloljetnike na ratište.\nJedina žena u tročlanoj UN-ovoj Delegaciji eksperata za Jemen Melissa Parke za AA je kazala kako zvanični podaci jemenskih vlasti pokazuju da je u ratu u proteklih pet godina ubijeno blizu 10.000 civila, a da se ustvari radi o znatno većem broju stradalih.\n“Rat i dalje traje i zbog nedostupnosti informacija je nemoguće govoriti o preciznim brojkama stradalih. Zasigurno se tu radi o desetinama hiljada ubijenih i milionima ljudi koji su pogođeni glađu i uništenom zdravstvenom i svakom drugom infrastrukturom“, kazala je Parke.\nEkspertiza iz Australije kazala je da preživljavanje 24,1 miliona ljudi u Jemenu, odnosno 80 posto ukupne populacije te zemlje, direktno ovisi o humanitarnoj pomoći.\nOna je kazala da su snage prosaudijske koalicije izvele zračne napade i na centar Ljekara bez granica za liječenje kolere i da de i to može ubrojati u ratne zločine.\n“Predsjednik Delegacije Kalem Jendoubi je prošlog mjeseca UN-u predao izvještaj o mogućim zločinima i listu potencijalnih zločinaca“, kazala je Parke.\nParke je otkrila da će listu osumnjičenih za zločine u Jemenu u tajnosti čuvati komesar UN-a za ljudska prava Michelle Bachelet sve dok se ne formira mehanizam za njihovo procesuiranje.\n“Svi odgovorni za zločine u Jemenu moraju biti izvedeni pred lice pravde. Mehanizam za suđenje treba što prije osnovati jer bi u suprotnom zločini mogli biti nastavljeni. Vrijeme je da međunarodna zajednica reagira“, poručila je Parke.\nJemen Melissa Parke\nWHO: Tokom 2019. više od 23.000 djece u Jemenu vakcinisano protiv zaraznih bolesti\nEvropska unija izdvojila 70 miliona eura za Jemen koji se suočava sa humanitarnom krizom


Deljenje ruskih lekcija Srbiji i Crnoj Gori\nPreterivanja u arogantnom nastupu bivšeg ruskog ambasadora u Srbiji Aleksandra Konjuzina pripisivala su se često njegovim personalnim karakteristikama, nezgodnom temperamentu, međutim, i njegov naslednik, aktuelni ruski ambasador u Srbiji Aleksandar Čepurin, nastavlja taj stil arogantnog deljenja političkih lekcija i upozorenja zemlji domaćinu.\nI Čepurin je crtao nekakve „crvene linije“ Moskve na putu Srbije ka Evropskoj uniji i, eventualno, NATO savezu.\nNa predavanju na Akademiji za diplomatiju i bezbednost u Beogradu, Čepurin je, pored ostalog, kazao da devojka ne može da računa na udaju ako mladić shvati da je spremna na sve, pa je to odmah preneo na teren srpskih evroatlantskih integracija, ocenivši da bi bila potpuna glupost da Srbija puzeći moli da uđe u NATO. Rusija nema ništa protiv Srbije u EU, dodao je, mada je posavetovao da to ne treba da označi kraj duge srpsko-ruske tradicije.\nA kad je u pitanju Severnoatlantska integracija, rukavica nije bilo. Čepurin je otvoreno rekao da je ulazak Srbije u NATO za Moksvu „crvena linija“. Očekivano, ni ovog puta nikakvih reakcija nema iz političkog vrha Srbije na ovakav gubernatorski stil ponašanja najvišeg diplomatskog predstavnika Rusije u Srbiji.\nErik Gordy, britanski ekspert za jugoistočnu Evropu, kaže koleginici Branki Trivić da u odnosu Rusije i pojedinih političkih struktura u Srbiji već dugo nema jednakosti i ravnopravnosti, o čemu, pored ostalog, svedoči i srpsko-ruski energetski sporazum na štetu Srbije. U svemu tome, naglašava, mnogo manje čudi stav Rusije nego stav srpskih političara koji na to pristaju.\n„Rusi su dobili NIS, najveću srpsku energetsku kompaniju, po vrlo niskoj ceni, o čemu srpski političari nisu čak ni konsultovali domaću javnost, tako da ponašanje prethodnog i aktuelnog ruskog ambasadora u Srbiji zapravo samo reflektuje generalnu sliku odnosa između Rusije i Srbije u kojima ruski političari vide Srbiju kao mesto gde mogu slobodno da vrše uticaj, bez bojazni da će nailaziti na mnogo domaćeg otpora. Ono, međutim, što je mnogo teže razumeti nego rusko ponašanje jeste zašto su srpski političari spremni da prihvate takvo ponašanje. To ponašanje srpskih zvaničnika je zapravo teško shvatiti. Naime, iako je od 2000. godine naovamo odnos Evropske unije prema Srbiji opisan uslovljavanjem, odnosno, obavezom Srbije da ispuni ključnih kriterijume, na kraju tog puta Srbija od svega toga ipak vidi veliki dobitak – to je njeno pridruživanje evropskoj porodici, dok na drugoj strani, nije uopšte jasno kakve to prednosti Rusija nudi Srbiji“, ocenjuje Gordy.


Leto 2021 – peto najtoplije u Srbiji i treće najtoplije u Beogradu do sada Leto 2021 – peto najtoplije u Srbiji i treće najtoplije u Beogradu do sada\nVrelo leto je iza nas, a ovih dana su temperature ponovo značajno iznad proseka za sredinu septembra. Profesor Vladimir Đurđević u autorskom tekstu za naš sajt predstavlja kako je u brojkama izgledalo leto u Srbiji 2021. godine.\n15/09/2021 autor: Vladimir Đurđević\nLeto koje je za nama bilo je jedno od najtoplijih leta u Srbiji, a kao uvod u detaljnu analizu za Srbiju napomenimo da smo ove godine imali najtoplije leto kada se gleda teritorija cele Evrope. Prema podacima RHMZ-a, Srbiji je ovo leto zauzelo peto mesto, a u Beogradu je bilo treće najtoplije. U Beogradu su kao toplija ostala samo leta iz 2017. i 2012. Na nivou cele Srbije leto 2012. ostaje kao najtoplije koje smo do sada zabeležili.\nPosmatrano u odnosu na odgovarajuće kategorizacije odstupanja temperature u odnosu na prosečne vrednosti, na većem delu Srbije leto je bilo veoma toplo, dok je u pojedinim delovima zapadne i centralne Srbije, ovo leto bilo ekstremno toplo. Inače kada posmatramo listu deset najtoplijih leta u našoj zemlji, čak osam se desilo nakon 2000. Jedina dva na ovoj listi koja su bila pre 2000. su leta iz 1952. i 1963. koja su sedmo i deseto najtoplije leto do sada.\nVažno je samo napomenuti da za meteorologiju leto traje od 1. juna do 31. avgusta, te se podaci iz ovoga članka odnose upravo na taj period.\nU junu je na 14 meteoroloških stanica oboren rekord za maksimalne dnevne junske temperature\nOdstupanje prosečne letnje temperature za celu Srbiju, u odnosu na prosek iz perioda 1981-2010 iznosio je nešto ispod 2 °C, i verovatno bi bio i nešto veći, a samim tim i ovo leto bi zauzelo višu poziciju na listi najtoplijih, da nismo imali relativno „hladan” početak u prvoj polovini juna i relativno „hladan” završetak leta u poslednjoj nedelji avgusta. Tokom prve polovine juna temperature su bile uglavnom u opsegu očekivanog proseka, dok su tokom poslednje nedelje avgusta temperature bile ispod prosečnih vrednosti.\nIzuzev ova dva relativno kratka „hladna” perioda na samom početku i samom kraju, „centralni” deo leta, posebno tokom jula bio je znatno iznad prosečnih vrednosti, i verovatno jedan od najtoplijih perioda ikada. U periodu od 16. juna do 12. avgusta u Srbiji su na celoj teritoriji zabeležena 4 toplotna talasa, a na pojedim lokacijama u Vojvodini i centralnoj Srbiji dužine pojedinačnih epizoda abnormalno toplog vremena su trajale i po 10 dana.\nOboreni rekordi i veliki broj tropskih dana\nGledano po mesecima, ovog leta su oboreni i neki od rekorda. Mesec jul je bio rekordno topao kada se gleda prosečna minimalna dnevna temperatura, a u odnosu na prosečne srednje dnevne temperature, jul je bio drugi najtopliji ikada.\nTokom juna, relativno blag početak meseca, brzo je bio zamenjen veoma visokim temperaturama, tako da je na 14 meteoroloških stanica, uglavnom 24. i 30. juna bio prevaziđen dotadašnji rekord za maksimalne dnevne junske temperature. Tako je na primer u Smederevskoj Palanci 30. juna izmerena temperatura od 40,7 °C čime je prevaziđen prethodni rekord iz 2007. Inače Smederevska Palanka je vlasnik i nacionalnog rekorda za najvišu temperaturu izmerenu ikada, koja iznosi 44.9 °C i izmerena je 24. jula 2007.\nVerlina ovog leta se ogleda i u broju dana sa maksimalnim dnevnim temperaturama preko 30 °C, koje inače nazivamo tropskim danima. Na većem delu teritorije, ove godine je bilo preko 20 tropskih dana više u odnosu na višegodišnji prosek, a ubjedljivo najveće odstupanje zabeleženo je u Velikom Gradištu gde je ono iznosilo 28 dana, odnosno ukupno je ovog leta 61 dan bio topliji od 30 °C. Ukratko u Velikom Gradištu ove godine smo imali mesec dana više tropskih temperatura u odnosu na ono što bi bilo očekivano, tj. ukupno je bilo dva meseca sa vrlo visokim temperaturama.\nOsam od deset najtoplijih leta u Srbiji zabeleženo je posle 2000. godine\nNa većim nadmorskim visinama je bila slična situacija kada je u pitanju odstupanje u broju letnjih dana, odnosno dana kada je dnevna maksimalna temperatura iznad 25 °C, pa je tako na Zlatiboru zabeleženo 22 letnja dana više, nego što je prosek za ovu planinu.\nPored činjenice da su temperature tokom većeg dela leta bile znatno iznad proseka, dodatni pritisak u smislu našeg osećaja komfora tokom ovog leta bio je i nepovoljan uticaj relativne vlage vazduha. Prema analizi Indeksa toplotnog stresa (Temperature Humidity Index – THI) kojim se izražava subjektivni osećaj vreline, uzimajući u obzir ne samo temperaturu vazduha već i njegovu vlažnost, izuzev početka i kraja leta, njegova vrednost je skoro uvek bila značajno iznad očekivanih prosečnih vrednosti.\nTako je na primer 16. jula, iako je u Beogradu izmerena maksimalna temperatura iznosila 29,2 °C, subjektivni osećaj je bio 36,4 °C. Inače pri velikom odstpanju ovog indeksa od prosečnih vrednosti, relativni osećaj diskomforta raste, a zajedno za njim i rizik od toplotnog udara, sunčanice i drugih akutnih simptoma stresa tela.\nNedostatak padavina i suša\nOvo leto ne samo da je bilo izuzetno toplo, ono je bilo i prilično suvo. Tako je na većem delu teritorije Srbije zabeležen deficit padavina, a ozbiljni sušni uslovi su osmotreni u zapadnoj, južnoj i istočnoj Srbiji. Veoma sušno i ekstremno sušno je bilo u zapadnoj Srbiji, u krajevima oko Loznice, Valjeva i Zlatibora, kao i u Beogradu. Situacija sa sušom bila bi još dramatičnija da sredinom jula na većem delu teritorije Srbije nismo imali epizodu od 2 do 3 dana sa ekstremno velikim padavinama. Tako, ukoliko gledamo ukupnu količinu padavina tokom sva tri meseca leta, videćemo da padavine nisu bile ekstremno ispod proseka, upravo zahvaljući ovoj epizodi od nekoliko dana.\nMeđutim ukoliko pogledamo broj dana sa padavinama tokom istog perioda, videćemo da je on svuda bio ispod proseka. Ova činjenica ukazuje na ono čega smo upravo svedoci tokom proteklih godina, a to je da su padaviene sve više koncentrisane u kratkotrajne intenzivne epizode, dok sa druge strane periodi bez padavina postaju duži. Ovakva slika (iako u smislu ukupnih padavina deluje da nekih posebnih promena nema) ustvari ukazuje na vrlo nepovoljnu promenu u režimu padavina, koja ima negativan uticaj na poljoprivrednu proizvodnju, vodosnabdevanje i rizik od požara u prirodi. Tako ostaje nam da sačekamo i vidimo kako su zbog ovakvih prvenstveno sušnih uslova ove godine „prošle” različite poljoprivredne kulture u smislu prinosa i kvaliteta.\nU periodu od 16. juna do 12. avgusta u Srbiji su na celoj teritoriji zabeležena 4 toplotna talasa\nTopli i sušni uslovi, pogoduju i lakšem i bržem širenju požara u prirodi kao i zahvatanju većih površina požarom, pa je tako ove godineu Srbiji ukupna opožarena površina oko dva puta veća od višegodišnjih prosečnih vrednosti.\nBudućnost sigurno nosi još toplija leta\nU odnosu na predviđanja klimatskih modela od pre nekoliko decenija, leto koje je za nama potpuno se uklapa u sliku prosečnog leta koje je tada bilo očekivano za prve dekade 21. veka. Osnovne karakteristike takvih leta su bile, nekoliko toplonih talasa tokom leta, dugi periodi veoma tolog vremna, koji su prekinuti kratkotrajnim periodima od po nekoliko dana sa intenzivnim padavinama i naglim padom temperature.\nKada danas pogledamo u projekcije buduće klime koje imamo zahvaljujući savremenijim klimatskim modelima, jasno vidimo da će čak i prema najoptimističnijem scenariju – a to je ispunjenje Pariskog sporazuma, sredinom ovog veka ovakvo leto biti sasvim prosečno dok će pojedina leta budućnosti biti znatno toplija i ekstremnija, sa mnoštvom probijenih rekorda, i sa nekoliko puta uvećanim rizikom od toplotnih talasa, suša i požara u prirodi.


Iranska raketa Koramšar, koju je Revolucionarna garda predstavila na vojnoj paradi povodom 37. godišnjice iračke invazije na Iran, 1980. godine, ispred spomenika poslednjeg utemeljivača revolucije, Ajatolaha Homeinija, u blizini Teherana, Iran, 22. septembar 2017.\nIran je uspešno testirao novu balističku raketu dometa 2.000 kilometara, koju je predstavio na vojnoj paradi u petak, javili su državni mediji u subotu.\nProbno lansiranje rakete Koramšahr, za koju Iran tvrdi da može da nosi nekoliko bojevih glava, verovatno će podići zabrinutost u Vašingtonu.\nDržavna televizija IRIB objavila je snimke raketne probe bez navođenja vremena i lokacije lansiranja, uključujući i video snimak sa kamere montirane na raketu, za koji tvrde da prikazuje razdvajanje gornjeg dela rakete koja može da nosi više bojevih glava.\n"Vidite snimke uspešne probe Koramšahr balističke rakete, koja ima domet od 2.000 kilometara, najnovije rakete naše zemlje", javila je državna televizija. "Ovo je treća iranska raketa sa dometom od 2.000 kilometara", dodali su.\nKoramšahr raketa prvi put je prikazana na vojnoj paradi u petak, na kojoj je predsednik Hasan Rohani rekao da će Iran ojačati svoje raketne sposobnosti i da za to neće tražiti dozvolu bilo koje zemlje.\nNa zasedanju Generalne skupštine Ujedinjenih nacija u utorak, predsednik SAD Donald Tramp rekao je da Iran gradi svoju raketnu sposobnost i optužio ih za izvoz nasilja u Jemen, Siriju i druge delove Bliskog istoka.\nTakođe je kritikovao sporazum iz 2015. godine koji su Sjedinjene Države i druge svetske sile postigle sa Iranom i pod kojim se Iran složio da ograniči svoj nuklearni priogram u zamenu za ublažavanje ekonomskih sankcija.\nSjedinjene Države uvele su unilateralne sankcije protiv Irana, tvrdeći da balističke probe Teherana krše rezoluciju Ujedinjenih nacija kojom je odobren nuklearni sporazum i pozvale su Teheran da ne preduzima nikakve aktivnosti povezane sa balističkim raketama, ili nuklearnim oružjem.\nIran negira da njegov razvoj raketa krši rezoluciju i tvrdi da rakete nisu dizajnirane tako da nose nuklearno oružje.


Pro Reko na finalnom turniru Kupa Italije - Filip Filipovic Oficijalni sajt\nPro Reko na finalnom turniru Kupa Italije\nU utorak i sredu odigrani su mečevi grupe D u Kupu Italije, a Pro Reko se sa tri ubedljive pobede plasirao na završni turnir, na kojem će u martu braniti trofej koji je osvajao i u prethodne četiri godine.\nPro Reko je u utorak, kada je odigrana samo jedna utakmica, deklasirao Napoli rezultatom 17:3. Ovi rivali nedavno su se sastali i u prvenstvu, a šampion je i tada bio bolji. Već na poluvremenu razlika je bila velika, pošto je ekipa trenera Vladimira Vujasinovića vodila 7:0. U istom ritmu Pro Reko je igrao i u nastavku, pa je prednost konstantno rasla, a čak osam igrača postiglo je po dva pogotka.\nDan kasnije Pro Reko je najpre bio bolji od Trsta sa 12:4, a potom i od Posilipa sa 14:7. U oba meča branilac trofeja dominirao je od samog starta i pobednik je bio poznat.\nPored Pro Reka, na finalni turnir plasirali su se Napoli, Breša i Savona.


Briselski dijalog - Sputnjik Srbija\n23:05 24 Jun 2021\nŠta sada spremaju „šaptači“ na Kosmetu koji su znali i za 17. mart /video/\nIncidentno ponašanje predsednika prištinske vlade Aljbina Kurtija pojačavaju „šaptači sa strane“, a nije isključeno da će posle njegovog nastupa na poslednjoj rundi dijaloga u Briselu biti provokacija na Valaču, Gazivodama, kod Dečana, tim pre što na Kosmetu sve vrvi od stranih obaveštajnih službi, upozorava bivši vicepremijer Nebojša Čović.\nPosle učešća Aljbina Kurtija i pokreta Samoopredeljenje na parlamentarnim izborima u Tirani nameće se pitanje da li je njegov čin prihvatljiv za Beograd i za posrednike u pregovorima jer kosovski premijer sada ima mogućnost da uđe u politički sistem u Tirani. Kurti je zaigrao opasnu igru po ceo region.\nVanredni izbori u Prištini raspisani su za 14. februar, a po oceni eksperata, malo je verovatno da će oni doneti značajniju promenu na unutarpolitičkoj sceni — Zapad će opet dobiti vladu po svojoj meri. A ko god da pobedi, moraće da razgovara sa Srpskom listom.\nDijalog u Briselu: EU najavila da neće biti reči o ZSO, Beograd insistira\nDelegacija Beograda učestvuje sutra u Briselu u novoj rundi tehničkih razgovora sa Prištinom. U Evropskoj službi za spoljne poslove kažu da su na dnevnom redu pitanja međusobnih finansijskih potraživanja i imovine. Delegacija Beograda insistiraće na pitanju formiranja Zajednice srpskih opština, ali i na bezbednosti povratnika na KiM.\nKakav bi bio Bajdenov povratak na Kosovo\nSve je moguće, pa i to da Amerikanci sednu za pregovarački sto o Kosovu u Briselu i formalnim učine ono što je fakat – da jesu jedna od pregovaračkih strana. Kada ste sila možete šta hoćete, bez obzira na to šta kaže međunarodno pravo, ističe za Sputnjik politikolog Jelena Vukoičić.\nU Prištini je usvojen plan i oformljena radna grupa za sprovođenje svih 16 tačaka sporazuma iz Vašingtona, a prema rečima diplomate u penziji Zorana Milivojevića, to je obaveza koja čeka i nas. Priština bi, dodaje, isto mogla da tretira i sporazum iz Brisela, ali je jasno da kada je reč o ZSO, nema nameru da deo sporazuma primeni.\nOtkazuje se dijalog u Briselu, Priština neće da priča o ZSO?\nSledeća runda dijaloga Beograda i Prištine, planirana za 28. septembar u Briselu, dovedena je u pitanje zbog odbijanja Prištine da razgovara o Zajednici srpskih opština, saznaje Tanjug u Briselu.\nPovucite poternice, pa dijalog: Priština izlazi sa novom ucenom\nKosovska ministarka spoljnih poslova Meljiza Haradinaj Stubla izjavila je da predstavnici institucija u Prištini ne bi trebalo da učestvuju u dijalogu sa Beogradom, sve dok srpske vlasti ne povuku poternice prema pripadnicima bivše Oslobodilačke vojske Kosova, raspisane preko Interpola.\nKao da je bilo ko zna kada, a desilo se svega pre četiri dana, kad je odjeknula „bomba vest“ da je EU pripremila konačan ultimatum za Beograd čija je suština: Priznati nezavisno Kosovo i omogućiti mu članstvo u Ujedinjenim nacijama.\nPriština će morati da sprovede dogovor o Zajednici srpskih opština, što od nje zahteva EU, a o tome će se razgovarati u nastavku Briselskog dijaloga.\nPrištinski i beogradski ekspertski timovi sastaće se u sredu ponovo u Briselu kako bi utvrdili agendu tema za nastavak dijaloga. Ali, moguće je i da će se razgovarati o nalaženju načina za razmenu podataka o nestalima i primeni ekonomskog paketa vezanog za saobraćajnu saradnju.\nCrno na belo: Evo kako je Priština ubila dijalog i otvorila novu opasnu fazu\nDa je najnovija prištinska platforma za dijalog u stvari platforma protiv dijaloga, najslikovitije ukazuje podatak da se čak u pet navrata ona poziva na Ahtisarijev plan, koji je 2007. godine odbacila ne samo Srbija, nego i Ujedinjene nacije, a nijednom na Briselski dijalog i Briselski sporazum.


U Nemačkoj još boravi veliki broj Srba koji žele natrag\nIzvor: Radio Televizija Vojvodine, 30.Mar.2020, 19:26 (ažurirano 02.Apr.2020.)\nOna je podsetila da je prošle nedelje, 27. marta, organizovan humanitarni let za Srbiju sa 170 putnika iz cele Nemačke, ali ističe da je u toj zemlji još ostao veliki broj srpskih državljana koji očekuju pomoć države. >> Pročitaj celu vest na sajtu Radio Televizija Vojvodine <<\n"Ima još srpskih državljana koji nisu više u situaciji da ostanu ovde, koji su se zatekli u Nemačkoj bez novca i smeštaja i očekuju pomoć", rekla je Janković za Tanjug.\nGovoreći o situaciji i atmosferi u Nemačkoj, Janković kaže da ta zemlja za sada ima više od 60.000 potvrđenih slučajeva zaraze korona virusom i oko 500 preminulih.\n"Stopa smrtnosti je još uvek veoma niska, oko 0,7 odsto. Međutim, i dalje raste broj zaraženih svakodnevno, po 5.000 - 6.000, što je znak da još nismo na putu izlaska iz krize", navodi ona.\n"Tako da su svi veoma oprezni", navela je ona.\nU prilog tome govori i činjenica da je vlada Nemačka danas produžila važnost mera koje su preduzete pre nekoliko nedelja do 20. aprila.\n"Vrlo brzo su i svi individualni sastanci otkazani i prešlo se na telefoniranje. Nemci se toga dosta dobro drže", navodi Janković.\nOna podseća da je u Nemačkoj zabranjen izlazak napolje u grupama većim od dvoje, osim ako nisu članovi porodice, da prodavnice, sem prehrambenih, ne rade, kao ni frizeri, zubari…\n"Sve će to trajati najmanje do 20. aprila, koji je prvi datum kada se mere mogu razmatrati", istakla je Janković.\nUpitana o merama za oporavak privrede, ambasadorka kaže da je Nemačka veoma ozbiljno pristupila tom pitanju i da je uporedo sa formiranjem kriznog štaba zaduženog za praćenje zdravstvene situacije formiran i krizni štab za praćenje privredne situacije i saniranja ekonomskih posledica korona virusa.\nJanković, na pitanje da li se Nemci usuđuju da prognoziraju kada će epidemija korona virusa biti završena, kaže da su prognoze oprečne.\n"Neki misle da je moguće da se do 20. aprila makar malo ublaže mere koje su donete, a neki pak upozoravaju na to da još uvek najstrašniji scenario ne možemo da isključimo. Sve ostaje otvoreno", kaže Janković.


SZO: Za Omikron soj još nema dovoljno podataka\nTanjug 22. decembra 2021. 18:21\nŽENEVA – Svetska zdravstvena organizacija još nema dovoljno podataka o novom Omikron soju korona virusa da bi saopštila da je on prenosiviji od Delta varijante, saopštila je danas tehnički rukovodilac SZO za kovid 19 Marija Van Kerkove.\n„Imamo neke podatke koji ukazuju na to da su stope hospitalizacije niže“, rekla je zvaničnica SZO na konferenciji za štampu, prenosi Rojters.\nOna je upozorila da ne treba izvlačiti zaključke iz prvih podataka pošto ova varijanta ne cirkuliše dovoljno dugo u stanovništvu , pre svega u ranjivim populacijama.\nDirektor SZO Tedros Adhanom Gebrejesus pozvao je zemlje da izvuku pouke iz protekle dve godine pandemije i ponovo apelovao na veću pravičnost u distribuciji vakcina.\nTedros je upozorio da sveobuhvatni buster programi vakcinacije u bogatim zemljama rizikuju da produže svetsku bitku sa kovid-19 i poručio da „nijedna zemlja ne može da ubrza svoj izlazak iz pandemije“.\nGeneralni direktor SZO naglasio je da prioritet mora biti smanjenje smrtnih slučajeva i pomoć svim zemljama da ispune minimalne ciljeve vakcinacije koje mnoge još uvek nisu dostigle.\nOn je primetio da je „ogromna većina hospitalizacija i smrtnih ishoda kod nevakcinisanih ljudi, a ne onih koji nusu dobili treću dozu“, navodi AP.\nTedros je rekao i da je „iskreno teško razumeti“ da je tri četvrtine zdravstvenih radnika u Africi i dalje nevakcinisano, a da su poremećaji u globalnom snabdevanju učinili da je samo polovina zemalja članica SZO uspela da ispuni cilj vakcinacije, što je 40 odsto od svoje populacije zaključno sa krajem ove godine.\nRegionalni direktor Svetske zdravstvene organizacije za Evropu Hans Kluge upozorio je da će Omikron postati dominantna varijanta u Evropi do početka 2022. godine i da su potrebne još tri do četiri nedelje da bi se utvrdila težina bolesti koju ona izaziva.\nKluge je upozorio zemlje da se pripreme za „značajan porast“ u novim infekcijama.\n„Nema sumnje da je Evropa ponovo epicentar globalne pandemije“, rekao je Kluge, dodajući da su infekcije porasle za 40 odsto u odnosu na pre godinu dana i da je Omikron sada dominantan, prenosi Rojters.


HomeVestiGrađani EU bi Merkelovu za predsednicu Unije\n(Foto EPA-EFE/FILIP SINGER)\nMerkelova je večeras u gostima kod Makrona, poslednji put pred izbore u Nemačkoj 26. septembra, a kako je najavljeno, na radnoj večeri u Jelisejskoj palati biće reči o Avganistanu posle povlačenja zapadne vojske, o situaciji u području Sahela gde obe zemlje učestvuju u vojnim misijama, kao i o francuskim predsedničkim izborima u maju naredne godine, prenosi Dojče vele.\nUoči ovog sastanka objavljeni su rezultati ankete istraživačkog centra Evropskog saveta za spoljne odnose iz Brisela prema kojima bi 41 odsto građana EU izabralo Angelu Merkel za „predsednicu Evropske unije” kada bi takva funkcija postojala.\nKako se navodi, čini se da građani EU preferiraju način na koji politiku vodi Angela Merkel u odnosu na pristup Emanuela Makrona, prenosi Tanjug.\nMerkelova je pobedila Makrona u svih 12 zemalja učesnica ankete, a Makron je dobio samo 14 odsto glasova.\nU Francuskoj bi 32 odsto glasalo za Nemicu, a samo 20 odsto za svog šefa države a, kako piše DV, interesantno je da je Makron u Mađarskoj, gde je za njega bilo 24 odsto građana, dobio veću podršku nego su svojoj zemlji.\nMerkelova je posebno omiljena među Holanđanima – izabralo bi je 58 odsto građana, dok bi Makron tamo dobio samo šest odsto glasova, u Austriji bi 34 odsto glasalo za Merkelovu, 14 odsto za Makrona. Ostali ispitanici su bili neodlučni ili nisu hteli da glasaju.\nAutori studije konstatuju, da „činjenica da je Merkelova toliko popularnija od Makrona ne samo u Holandiji i Španiji, već i u Portugaliji i Danskoj, pokazuje kolika može biti integrativna moć u različitim delovima EU”.\n„Nordijske štedljive države i zemlje na jugu EU često imaju dijametralno suprotne stavove o mnogim aspektima evropske politike, posebno o ekonomskim i finansijskim pitanjima. Pošto je podrška Merkelovoj velika u oba tabora, čini se da je uspela da prenese poruku da je posvećena rešavanju problema i jednih i drugih, pozicionirajući Nemačku kao silu koja ujedinjuje”, piše ECFR.


OTVOREN KULTURNI CENTAR REPUBLIKE SRBIJE U PEKINGU - Ministarstvo kulture i informisanja\nOTVOREN KULTURNI CENTAR REPUBLIKE SRBIJE U PEKINGU\nMinistar kulture i informisanja Vladan Vukosavljević, u prisustvu ministra kulture Narodne Republike Kine Luo Šuganga, svečano je otvorio Kulturni centar Republike Srbije „Ivo Andrić“, koji je smešten u ekskluzivnom umetničkom kvartu „798“ u Pekingu. Početak rada ove ustanove predstavlja značajan iskorak u razdoblju kada se, širom sveta, kulturna diplomatija prepoznaje kao najproduktivniji oblik širenja uticaja zemalja i naroda, a proteklo je čak 45 godina od zasnivanja jedinog aktivnog kulturnog centra naše zemlje, u Parizu. Ministar Vukosavljević je najpre ukazao na strateško partnerstvo, prijateljstvo i dinamičnu saradnju u oblasti kulture između dveju zemalja, te da će kineski građani na ovom mestu moći da bliže upoznaju srpsku kulturu.\nKulturni centar Srbije nosi ime srpskog pisca Ive Andrića, svetski poznatog nobelovca, naglasio je ministar Vukosavljević uz očekivanje „da će srpski kulturni programi privući pažnju onih koji su navikli da dolaze u ovaj kvart umetnosti, te da će ubuduće dolaziti privučeni kulturnom ponudom iz Srbije“.\n„Naša namera je da, na simboličan način, u ovom prostoru, afirmišemo lepotu dubokog jezgra srpske tradicije, ali i dinamične raznolikosti srpske savremene likovne i primenjene umetnosti“ , rekao je ministar.\nNa početku programa publika je imala priliku da čuje srpskog guslara Rašu Vučinića koji je pevao uz gusle, a ministar Vukosavljević je izrazio je zadovoljstvo što se to dešava u trenutku kada se očekuje da Pevanje uz gusle, koje ima poseban značaj za srpsku tradiciju i kulturu, postane deo svetskog nematerijalnog kulturnog nasleđa Uneska.\nBrojni gosti Kulturnog centra tom prilikom upoznali su i sa radovima stvaralaca mlađe generacije: Brankice Žilović Šoven, Nikole Božovića i Đorđa Stanojevića.\nNamera je, po rečima Vukosavljevića, da se osnuje i škola srpskog jezika i da se afirmiše prevođenje srpske književnosti, kinematografija, muzika i druge umetničke grane. Srbiju treba prezentovati kineskim građanima i kao destinaciju kulturnog turizma – sa raznovrsnim festivalima i kulturnim nasleđem, pre svega srednjovekovnom baštinom.\nVukosavljević je podsetio prisutne da su prethodne večeri započeli i „Dani srpskog filma“. „Želimo da nove generacije u Kini upoznaju i zavole nove filmove i junake iz naše zemlje, kao što su ranije generacije volele Velimira Batu Živojinovića, višedecenijsku zvezdu srpskog filma u periodu Jugoslavije“, rekao je Vukosavljević.\n„Izražavam uverenje i nadanje da Kulturni centar "Ivo Andrić" neće biti samo dom srpske kulture, nego istinska kuća prijateljstva srpskog i kineskog naroda. Središnji simbol književnog sveta Ive Andrića, čiji je roman Na Drini ćuprija odavno preveden i na kineski, jesu mostovi, koji ukidaju prepreke među ljudima i narodima. Neka institucija koju večeras svečano otvaramo bude jedan solidan i dugovečan most između dva naša dva prijateljska naroda“, zaključio je ministar.\nNa svečanosti otvaranja Kulturnog centra publika je imala priliku da uživa u koncertu poznatog muzičkog umetnika Slobodana Trkulje, s etno pesmama izvedenim na tradicionalnim instrumentima.\nKineski ministar kulture rekao je da je otvaranje Kulturnog centra Srbije u Pekingu predstavlja veliki događaj i za kineski narod, jer mu se pruža mogućnost da više sazna o srpskoj kulturi u prošlosti i sadašnjosti.\nŠugang je konstatovao da Kinu i Srbiju povezuje tradicionalno prijateljstvo i da kineski narod i srpski narod prirodno cene kulturu onog drugog, dodavši da i otvaranje Kulturnog centra pokazuje međusobno priznavanje i razumevanje kulture drugog.\nSvečanosti su prisustvovali ambasador Republike Srbije u Kini Milan Bačević i v.d. direktora Kulturnog centra Srbije "Ivo Andrić" Milena Burić.\nOtvaranju Kulturnog centra prethodio je veoma uspešan sastanak ministra Vladana Vukosavljevića i ministra kulture NR Kine Lua Šuganga na kome su konstatovali da su odnosi dve zemlje u oblasti kulture na visokom nivou, što pokazuje i prisustvo ministra Šuganga na otvaranju ove ustanove.\nKineski ministar pohvalio je saradnju sa Ministarstvom kulture i informisanja ocenivši je kao plodotvornu i intenzivnu. U razgovoru je spomenuto da je takvom odnosu doprineo i dobar lični odnos i razumevanje između dva ministra.\nMinistar Vukosavljević sastao se i sa državnim administratorom za kulturno nasleđe Liu Judžuom sa kojim je razgovarao o mogućnostima da kineski stručnjaci pomognu u zaštiti arheološkog nalazišta Vinča, o organizovanju izložbe kineske bronze u Beogradu, kao i o studijskom boravku srpskih stručnjaka u Kini.\nObe strane saglasile su se da buduća saradnja treba da bude bazirana na arheološkim istraživanjima, razmeni izložbi i razmeni znanja i iskustava između srpskih i kineskih stručnjaka.


Muzika kao bitan element ritmičke gimnastike\nVerovatno ne postoji niko na svetu ko ne voli muziku, pošto je ona usko povezana sa ljudskim emocijama. Muziku slušamo kada smo srećni, tužni, raspoloženi ili neraspoloženi... Uvek pronađemo neke note za sebe. Još je bolje kada imamo mogućnost da se bavimo sportom koji uključuje muzičke ritmove.\nJedna od takvih disciplina je i ritmička gimnastika. Posebno je dobro znati da takmičarka sama, u dogovoru sa trenerom, može da odabere popularne melodije uz koje će se nadmetati. To čini u odnosu na svoj senzibilitet, ali i rekvizit koji koristi prilikom izvođenja tačke.\nDok traku nežno zamahuje i obavija oko svog tela, sve to prati laganija muzika, a ako je neka dinamičnija vežba sa vijačom na primer, tada vežbačice biraju temperamentnije melodije, zahvaljujući kojima dolazi do izražaja sva njihova spretnost, okretnost, gipkost i brzina.


Omladinsko-patriotski kamp „Zlatibor 2019“ ispod radara - Balkanska\nOmladinsko-patriotski kamp „Zlatibor 2019“ ispod radara\nOmladinsko-patriotski kamp na Zlatiboru održava se i ove godine, potvrđeno je za Radio Slobodna Evropa (RSE) u Opštini Čajetina.\nKako podseća portal Radio Slobodne Evrope, pre godinu dana je sličan kamp u kome su maloletnici prolazili vojničku obuku u avgustu 2018. zatvorila policija.\nNa Fejsbuk stranici Udruženja učesnika oružanih sukoba na prostoru bivše Jugoslavije (UOSYU) 19. jula 2019. objavljene su fotografije i video snimci sa, kako je navedeno – kampa „Zlatibor 2019“. Materijal, čiju autentičnost Radio Slobodna Evropa (RSE) nije mogao da potvrdi, postavio je Željko Vukelić, predsednik pomenutog udruženja.\n„Organizator kampa je privatno lice Željko Vukelić“, stoji u odgovoru Opštine Čajetina, čiji je predsednik Milan Stamatović podržao odlazak dece iz Srbije na omladinske vojno-patriotske kampove u Rusiji, gde su u organizaciji ruske desničarske organizacije „ENOT Corp“ maloletnike obučavali da rukuju hladnim oružjem i replikama automatskog oružja i bombi.\n„Тeritorijalno nadležnoj policijskoj stanici Čajetina od strane jednog fizičkog lica blagovremeno је dostavljena prijava za održavanje navedenog kampa u skladu sa odredbama Zakona o javnom okupljanju“, stoji u odgovoru MUP-a dostavljenom RSE.\nKamp „Zlatibor 2018“ je zatvoren po nalogu ministra unutrašnjih poslova Srbije Nebojše Stefanovića 17. avgusta, nekoliko dana nakon otvaranja „zbog moguće zloupotrebe dece i uznemirenja javnosti“, dok je predsednik Srbije Aleksandar Vučić kamp nazvao „paravojnim“.\nNa pitanje da li je kamp prijavljen u skladu sa zakonom nadležnim organima, u ovom slučaju Ministarstvu unutrašnjih poslova Srbije, iz opštine Čajetina su odgovorili:\n„Opština Čajetina ne bi ni podržala ovaj sportsko-rekreativno-edukativni kamp za mlade da joj prethodno na uvid nije dostavljena Prijava održavanja sportsko-rekreativno-edukativnog kampa ‘Zlatibor 2019’ predata 12. jula 2019. godine policijskoj stanici Čajetina.“\nKada je reč o podršci, iz opštine navode da su održavanje kampa pomogli „simbolično, u vidu delimičnog obezbeđivanja ishrane za učesnike i drvene građe za stolove u kampu“, kao i da nije reč o sredstvima iz budžeta lokalne samouprave.\nOrganizator kampa, Željko Vukelić nije želeo da govori za RSE. U telefonskom razgovoru rekao je da je „na terenu i da ne može da razgovara“.\nPoziv za učešće u kampu „Zlatibor 2019“ prvobitno je objavljen u decembru 2018. na stranici udruženja UOSYU, namenjen mladima uzrasta od 14 do 24 godine. Tada je bilo planirano da se kamp održi u tri smene tokom jula i avgusta 2019. Nekoliko meseci kasnije, UOSYU je ponovilo poziv, ovog puta sa jednim terminom od 18. do 28. jula 2019. U tom postu najavljeno je „vežbanje sa srpskim i ruskim veteranima“.\nRSE je tim povodom kontaktirao Željka Vukelića, koji je u telefonskom razgovoru rekao da će mediji biti informisani o kampu „kada za to dođe vreme“. Početkom jula 2019. RSE je ponovo kontaktirao Vukelića, ali je odgovor bio isti: „Mediji će biti informisani na vreme“.\nU Opštini Čajetina su na upit RSE o kampu „Zlatibor 2019“ 3. jula 2019. poslali odgovor da se „navedeni kamp ne održava na Zlatiboru“, da bi tri nedelje kasnije potvrdili da se kamp ipak održava.\nNakon što je omladinski patriotski kamp u avgustu 2018. zatvoren, član ruske desničarske organizacije „ENOT Corp“ Valerij Šambarov u svom mejlu dostavljenom RSE naveo je će ubuduće primeniti „drugačije tehnike“, te da će kampovi biti organizovani „bez publiciteta“.\nOranizacija „ENOT Corp“ prestala je sa radom prošle godine, što je u izjavi za RSE potvrdio i sam Šambarov. Ruska državna agencija TASS je 9. novembra 2018. objavila vest da su službenici Ruske federalne službe bezbednosti (FSB) 7. novembra u gradu Rjazanju u Rusiji „priveli nekoliko članova privatne vojne kompanije ENOT“.\nČlanovi desničarske organizacije ENOT Corp. prema pisanju agencije TASS, terete se za izvršenje krivičnog dela koje se odnosi na „podsticanje mržnje ili neprijateljstva, kao i ponižavanje ljudskog dostojanstva“ i na „uključivanje maloletnika u izvršenje krivičnog dela“.\nPripadnike te organizacije u maju 2015. godine za „vojne zasluge“ i „ličnu hrabrost“ koju su pokazali boreći se na strani proruskih separatista u Ukrajini odlikovao je lično Igor Girkin Strelkov, nekadašnji komandant proruskih snaga u Donjecku u Ukrajini, stajalo je na zvaničnom sajtu ove organizacije pre nego što je ta stranica ugašena.\nPredsednik Vučić večeras gost Radio televizije Vojvodine\n„Samoodbrana” neće u politiku, a podržava bojkot izbora


Kolumne: Vučić u Fijatu: Novinarima i snimateljima onemogućen rad, svečanost može da počne!\nGrađani na svim medijima, osim na RTS-u, videli iste, unapred pripremljene tekstove i fotografije. Fijat zabranio snimanje svečanosti povodom početka proizvodnje novog modela 500L. Novinari „dvoje po dvoje“ sprovedeni u pogonske hale, ali tek nakon što su im kamere mobilnih telefona prelepljene nalepnicama\nPočetak proizvodnje redizajniranog „fijata 500L“ u kragujevačkoj fabrici označen je simboličnim pritiskom na dugme aktuelnog premijera i budućeg predsednika Srbije Aleksandra Vučića i Alfreda Altavile, izvršnog direktora grupacije Fijat.\nTaj simbolični čin, međutim, snimatelji nisu mogli da zabeleže jer im nije bilo dozvoljeno da sa kamerama i fotoaparatima uđu u upravnu zgradu i pogon fabrike.\nPočetak proizvodnje zabeležila je jedino Radio-televizija Srbije, koja je ovaj događaj prenosila sa nekoliko kamera. Nije objavljeno zašto je jedino RTS dobio ekskluzivno pravo da to snimi.\nBez objašnjenja za zabranu snimanja\nDok je koleginica sa RTS-a snimala „stend ap“, pored novog modela „fijata 500L“, urednici drugih medija dovijali su se da dođu do potrebnih fotografija iako je veliki broj novinara prisustvovao ovoj svečanosti.\nNajveći broj njih koristio je one zvanične fotografije, sa sajta Vlade Srbije, u kombinaciji sa fotografijama koje su napravili njihovi fotoreporteri u dvorištu kragujevačke kompanije.\nDa sve bude još gore, nekoliko dana pre svečanosti svi kragujevački novinari i dopisnici dobili su uputstvo da se ispred fabrike pojave sat i po pre početka tog događaja. Gotovo svi su došli u to vreme, postavili kamere i strpljivo čekali da se premijer Vučić doveze u novom „fijatu 500L“.\nKada su hteli da krenu za njim u upravnu zgradu i u pogone fabrike, objašnjeno im je da to mogu da urade samo ako kamere i fotoaparate ostave napolju.\nKolege, koje u svojim redakcijama obavljaju i novinarski i fotoreporterski posao, takođe su zamoljene da svoje aparate ostave „na čuvanje“ u jednoj prostoriji. Zatim su svim novinarima nalepnicama prekrivene kamere na mobilnim telefonima – i svečanost je mogla da počne.\nNiko iz organizacije nije novinarima objasnio razloge ovakvog ponašanja, pa su već u upravnoj zgradi počela nagađanja, a prihvaćeno je da se na ovaj način štite proizvodi i brend kompanije. Zanimljivo je, međutim, da su isti ti kragujevački novinari pre devet godina, kada je italijanski gigant došao u grad na Lepenici, prošli kroz fabričke hale, slikali pogone, mašine i robote koji se koriste u proizvodnji. Malo šta se od tada promenilo u fabrici FCA, pa otuda i nerazumevanje novinara prema ovolikom stepenu bezbednosti. Ovaj razlog ne objašnjava ni činjenicu da su kamere RTS-a snimale čitav događaj.\nNovinari, u kolonu dva po dva!\nTu nije bio kraj ovakvom odnosu prema novinarima, jer su oni dalje sprovođeni kroz fabriku u koloni dvoje po dvoje, pa su neki od njih kasnije komentarisali kako su se osećali kao u pesmi Jovana Jovanovića Zmaja „Pačija škola”.\nU hali u kojoj je predstavljen novi model podeljen im je unapred spremljen materijal. Na papirima koje su dobili bilo je navedeno ne samo ko će govoriti već i o čemu će govoriti, a od ljudi iz organizacije dobili su informaciju da će im slike sa događaja biti naknadno poslate.\n„Ovakvo ponašanje je stvarno sramno. Kada smo dobili unapred spremljene govore i slike, nismo morali ni da dolazimo. Na predstavljanju modela niko nije mogao da postavi pitanje, a nismo smeli ni da komuniciramo s radnicima. U stvari, oni nisu smeli s nama. Veliki broj njih je stajao oko nas, bili su kao kipovi, ali nisu želeli da daju izjave. Meni je urednik tražio da prenesem atmosferu, utiske radnika, a ne samo zvaničan deo, ali to je bilo nemoguće. Čim bi neko pokušao da uradi nešto mimo procedure, devojke iz organizacije bi se uzvrpoljile i poslale ljude iz obezbeđenja da intervenišu. Najbolji primer je kolega, koji je pokušao da slika događaj prednjom kamerom mobilnog telefona, pa mu je i ona prelepljena nalepnicom“, objašnjava dopisnik jednih nacionalnih novina, koji nije želeo da mu objavimo ime.\nPo završetku tog zvaničnog dela, novinari su upućeni u drugu upravnu zgradu, gde je održana konferencija za medije. Međutim, i tu je nastao problem, jer su neki od njih ostavili fotoaparate u drugoj zgradi i morali su da se vrate po njih pre početka konferencije. Iako između dve upravne zgrade u FCA nema više od 100 metara, novinarima nije dozvoljeno da sami pređu taj put, već su po svoje stvari otišli u pratnji devojaka iz organizacije.\n„Kada sam uzeo fotoaparat, želeo sam da slikam zgrade fabrike iz dvorišta, ali me je devojka uplašeno zamolila da to ne radim, jer nije dozvoljeno. Iako sam joj objasnio da imam fotografije tih zgrada još iz perioda kada je radila Zastava, ona mi je rekla da ukoliko se te slike pojave u medijima, ona može da dobije otkaz. Na kraju ih nisam ni slikao, jer nisam želelo da joj pravim problem“, komentariše jedan od kolega.\nEpilog: Novinari kao razglasna stanica\nOvakvo ponašanje ljudi iz Fijat automobila Srbije predstavlja samo dalje pogoršavanje odnosa sa novinarima, slažu su predstavnici kragujevačkih medija, koji nisu ni želeli da se pojave na ovom događaju.\n„Ovakav odnos ljudi iz Fijata ne predstavlja ništa novo. Oni se tako ponašaju od dana kada su došli u Kragujevac. Kada su novinari želeli da dobiju informacije o štrajkovima radnika, novom modelu i nedavnom otpuštanju zaposlenih, nisu mogli da izvuku ni reč od nadležnih. U suprotnom, kada Fijat organizuje neki događaj, svaki put uredno pošalju poziv i saopštenje. Za ovo smo sami krivi, jer da se niko nije pojavio na za njih tako bitnom događaju, kao što je predstavljanje novog modela, promenili bi ponašanje. Ali svestan sam da kolege dopisnici ne mogu sebi to da dozvole, jer bi verovatno odmah dobili otkaz“, konstatuje urednik lokalnog portala, koji je zamolio da mu ne objavimo ime.\nEpilog ovako organizovanog događaja je da su građani na svim nacionalnim medijima, izuzev na RTS-u, mogli da vide unapred pripremljene iste tekstove i fotografije. O tome šta o redizajniranom „fijatu 500L” misle radnici, sindikati ili stručna javnost, još uvek nije bilo reči, što jasno govori da novinari ne bi smeli da pristaju na to da budu razglasna stanica političara ili velikih kompanija, jer ovakvim izveštavanjem ne ruše samo ugled profesije već dovode u pitanje i pravo građana na informisanje.


Konkurs za nagradu Dušan Vasiljev za 2018. godinu - Konkursi regiona\nby KR 12/12/2018 12/12/2018 066\nGrad Kikinda raspisuje konkurs za nagradu DušanVasiljev, koja se dodeljuje za najbolju knjigu napisanu na srpskom jeziku objavljenu tokom 2018. godine. U konkurenciji za ovo književno priznanje mogu se naći pesničke i prozne knjige objavljene na teritoriji Republike Srbije. Nagrada se sastoji od povelje i novčanog iznosa.\nIzdavači i autori mogu poslati knjige (tri primerka po pojedinačnom naslovu) na sledećuadresu: Narodna biblioteka Jovan Popović, Trg srpskih dobrovoljaca 57, 23300 Kikinda, uz obaveznu napomenu na pošiljci „Za nagradu Dušan Vasiljev“, najkasnije do 8. 2. 2019. godine.\nAktuelni laureat je Radoslav Petković, koji je nagradu dobio za knjigu eseja Kolumbovo jaje.\nNagrada će biti dodeljena 27. 3. 2018. godine, na dan smrti Dušana Vasiljeva, ujedno i Dan kikindske Gimnazije koja nosi ime ovog velikog ekspresionističkog autora.


U LOPARAMA ODRŽAN SASTANAK MAJEVIČKIH PROIZVOĐAČA ŠLjIVE :: Semberija INFO ::\nU Loparama je održan sastanak majevičkih voćara, koji se uglavnom bave proizvodnjom šljive.\nOkupljanje proizvođača ove vrste voća organizovala je opština Lopare i firma „Fruktum“ Lopare, vlasnika Dragana Jovića, koja gazduje najvećim zasadom šljive na Balkanu, a posjeduje i savremenu vlastitu hladnjaču koja, kada se u potpunosti završi, će biti kapaciteta 2 000 tona.\n„Danas je u Loparama jedan veoma važan dan kada smo okupili naše voćare sa Majevice, iz Lopara i Ugljevika, a centar ovog okupljanja je gospodin Jović sa njegovim projektom“, rekao je Rado Savić, načelnik opštine Lopare.\nOn je istakao da je potrebno da se okupe voćari, da bi se vidjeli svi resursi koji postoje na Majevici kako bi se oni iskoristili, i da tako povezani lakše nastupe na tržištu.\n„Svi zainteresovani, koji žele da se uključe u jedan zajednički projekat, su dobro došli i biće im omogućeno da pristupe finansijskim sredstvima, stručnoj pomoći i svemu onom što bude potrebno“, dodao je Savić.\nDragan Jović, vlasnik firme „Fruktum“ je naglasio da je formiranje klastera i udruživanje potreba svakog voćara sa majevičkog prostora, kako bi on bio konkurentan i finansijski sposoban da bi se izborio sa svim problemima.\n„Cilj današnjeg sastanka je bio razgovor, informisanje i utvrđivanje da li postoji interes da bi se postavio temelj saradnje voćara Majevice, Semberije i Posavine“, saopštio je Jović. On je podvukao da bi značaj toga u budućnosti bio zajednički nastup, veća konkurentnost i boljitak za društvo u regionu.\nSaša Zubović, direktor sektora za monitoring i naplatu potraživanja u Garantnom Fondu Republike Srpske je rekao da fond daje podršku formiranju klastera i da su inicijalno prisutni u Loparama tako što su podržali firmu „Fruktum“ u dobijanju kredita.\nOn je naveo da je funkcija fonda olakšavanje pristupa privrednicima u dobijanju kreditnih sredstava putem banaka. Fond garantuje za njihove obaveze do maksimalno 50 posto, a u posebnim slučajevima i do 70 posto od glavnice kredita.\n„Na ovaj način pokušavamo da ohrabrimo poljoprivrednike da uđu, između ostalog u proces sadnje novih voćnjaka, jer smo ovdje dobili ogromnu hladnjaču koja prevazilazi kapacitete potrebne za Lopare i ovu lokalnu zajednicu“, zaključio je Zubović.\nSastanku u Loparama se odazvao veliki broj voćara, kao i predstavnici Ministarstva poljoprivrede, šumarstva i vodoprivrede Republike Srpske, bankarskog sektora i mikrokreditnih organizacija.


HR - Realna Realnost\nVirtuelna realnost je u psihologiji odavno našla svoju svrhu, a najviše se primenjuje prilikom lečenja raznih vrsta fobija i u radu sa dementnim osobama. Međutim, prava revolucija tek počinje razvojem i primenom VR aplikacija u sektoru ljudskih resursa (HR) i koučinga.\nU HR sektoru VR aplikacije imaju ogroman značaj upravo iz razloga što omogućavaju posmatraču potpuno realističan prikaz virtuelnog okruženja. To i nije toliko iznenađujuće s’ obzirom da VR može simulirati gotovo svaki scenario, situaciju ili zadatak koji postoji u realnom poslovanju kompanije. Tako, na primer, VR aplikacije mogu da se koriste za obučavanje radnika za specifične i konfuzne zadatke. A podjednako i da im se pruži širi uvid kako određena radna operacija funkcioniše.\nDrugo, VR aplikacije mogu olakšati i ubrzati postupak prilagođavanja novog radnika u kompaniji. To bi konkretno značilo, da se novozaposlenom pruža mogućnost da se brže i bolje uklopi u okruženje kompanije, upozna sa svim sektorima, kolegama i direktorima kako u svojoj zemlji tako i sa ograncima u drugim delovima sveta. Na taj način kompanije zadržavaju ili povećavaju svoju produktivnost smanjujući vreme neophodno za upoznavanje radnika sa zadacima i odgovornostima.\nTreća značajna primena VR aplikacija je u okviru regrutovanja novih kadrova. Tim putem HR stručnjaci mogu lakše da izaberu odgovarajućeg kandidata procenjujući ga na osnovu ponašanja u simuliranom virtuelnom okruženju. Pored toga, da redukuju i smanje novčana sredstva neophodna za ulaganje u pronalaženje novih radnika.\nKoučing podrazumeva vođeni dijalog koji je orijentisan na pronalaženje rešenja i buđenje inspiracije i motivacije kod klijenta. Najčešći benefit rada sa profesionalnim koučem je postavljanje ciljeva u bezbednom okruženju i to kroz sistematično postavljanje otvorenih pitanja.\nCoaching magazin No3, HR World, januar 2019.


fiat chrysler Archives - AUTOMOBILI\n26/02/2021 5:08:37 PM\nNASLOVNA / Arhiva tagova za: fiat chrysler\nArhiva tagova za: fiat chrysler\nGeely: Ne preuzimamo Fiat Chrysler\nDusan Korica 18/08/2017\tVESTI\nKineska kompanija Geely Automobili Holdings je odbacila medijske spekulacije da planira da dostavi ponudu za preuzimanje Fiat Chryslera (FCA), sedmog najvećeg proizvođača automobila u svetu. Kako prenosi agencija Rojters, na Automotive Newsu je objavljeno da su predstavnici “poznatog kineskog proizvođača automobila” ovog meseca dali ponudu za FCA, čija je tržišna …\nFiat ostvario profit od 377 miliona EUR-a u 2015\nNebojsa Todorovic 27/01/2016\tVESTI\nFiat Chrysler grupacija je ostvarila prošle godine neto profit od 377 miliona evra, za 40 odsto niže nego u 2014. Ovakvi podaci su znatno ispod očekivanja analitičara, koji su projektovali neto profit FCA od 539 miliona evra, prenosi agencija Frans pres. Prodaja FCA je, međutim, dobila na zamajcu, ostvarivši rast …\nFiat povećao prodaju za 13 procenata\nNebojsa Todorovic 06/01/2016\tVESTI\nProdaja kompanije Fiat Chrysler automobili (FCA) u SAD porasla je u decembru za 13 odsto, zahvaljujući snažnoj prodaji vozila marke “džip”. FCA je u decembru prodao 217.527 automobila i kamioneta, što je 69. uzastopni mesec rasta prodaje, navodi se u saopštenju Fiata, javlja njujorška agencija “Blumberg”. Iako je reč o …\nFerrari se odvaja od Fiata\nNebojsa Todorovic 23/12/2015\tHOT, VESTI\nAutomobilska kompanija Fiat Krajsler Automobili (FCA) saopštila je da će odvojiti svoju filijalu Ferari u posebnu kompaniju između 1. i 3. januara 2016, pri čemu će akcionari dobiti jednu akciju Ferarija za svakih 10 akcija FCA koje drže. Milanska berza je ranije ovog meseca dala „zeleno svetlo“ za inicijalnu javnu …


Početna » Vesti » „Ravnomerno snošenje troškova“- rešenje problema malinara\nNa sastanku ministra poljoprivrede i malinara dogovoreno je da će Ministarstvo „obezbediti komunikaciju“ između proizvođača i hladnjačara u cilju „ravnomernog snošenja troškova“, navodi se u saopštenju Ministarstva poljoprivrede.\nSastanku su prisustvovali predstavnici Udruženja „Limska dolina“ iz Prijepolja, „Limska dolina“ iz Priboja i predstavnici Udruženja poljoprivrednih proizvođača iz Užica.\nMinistar je istakao spremnost nadležnog ministarstva da pomogne u snižavanju troškova proizvodnje maline kroz sistem subvencija i nabavku repromaterijala. Iz ovog ministarstva očekuje se, da će značajnu ulogu imati i Nacionalni savet za malinu, koji će za zadatak imati utvrđivanje proizvođačke cene, cenu koštanja proizvodnje za različite krajeve Srbije i krajnje izvozne cene crvenog zlata.\nTakođe, jedan od zadataka biće da se zajedničkim naporima obezbedi investitor za izgradnju prerađivačkih kapaciteta u ovom delu zemlje radi sigurnijeg plasmana maline rečeno je u saopštenju Ministarstva poljoprivrede.\nberba malina cene maline hladnjačari malina Ministar poljoprivrede Ministarstvo poljoprivrede


Zoran Rendulić - Blic Sport\nRendulić: Nadam se da ću opet osvojiti Kup sa Čukaričkim\nIskusni štoper Zoran Rendulić posle dve i po godine vratio se u Čukarički i priželjkuje da sa fudbalerima sa Banovog brda ponovo osvoji trofej u Kupu Srbije, kao što je to bio slučaj 2015. godine.\nRendulić slobodan igrač\nZoran Rendulić, bivši mladi reprezentativac naše zemlje, a do ovog februara član Crvene zvezde, postao je slobodan igrač.\nPOSEBAN OPROŠTAJ Rendulić: Više sam doprineo van terena, hvala svima u Zvezdi do Saleta na kapiji\nIskusni štoper Zoran Rendulić napustio je Crvenu zvezdu šest meseci pre isteka ugovora i karijeru nastavlja u kazahstanskom Ordabašiju.\nHUMANOST NA DELU Fudbaleri Zvezde posetili decu iz prihvatilišta\nFudbaleri Crvene zvezde učestvovali su u tradicionalnoj humanitarnoj modnoj reviji za decu prihvatilišta, koja ima za cilj da se mališanima ulepšaju novogodišnji praznici i da u paketićima dobiju baš ono što su poželeli.\nOperisan Rendulić, pauza do tri nedelje\nZoranu Renduliću, štoperu Crvene zvezde, odstranjen je deo meniskusa, čime je definitivno stavljena tačka na nagađanja da li će moći da pomogne crveno-belima do kraja jesenje sezone.\nRendulić: Vijeiru i Kataija ni Koperfild ne bi mogao da pomiri\nJedan od najboljih pojedinaca na 151. večitom derbiju Zoran Rendulić je bio gost u četvrtoj epizodi emisjie “Zvezdaši pitaju” i na duhovit način je odgovarao na pitanja navijača.\nRendulić: Prvo Liga šampiona sa Zvezdom, pa inostranstvo\nFudbaler Crvene zvezde Zoran Rendulić izjavio je da mu veoma prijaju pohvale koje dobija nakon odlične partije u 151. večitom derbiju protiv Partizana i poručio da nisu tačne priče o tome kako bi već ovog leta, opet, u inostranstvo.\nSada je poznato ko je najodgovorniji za dobru atmosferu u Zvezdi\nCrvena zvezda se nalazi u neverovatnoj seriji od 23 prvenstvene pobede. Tim suvereno drži prvo mesto na tabeli Superlige, a sa pobedama i atmosfera je sve bolja.\n"PECKANJE" DEFANZIVACA Rendulić Jovanoviću: Pošalji pare da te obučem kao čoveka /FOTO/\nFudbaleri Crvene zvezde su po ko zna koji put pokazali kakvo ih zajedništvo odlikuje. Posetili su restoran oca Predraga Sikimića u Smederevu i tako su samo pokazali kakva je atmosfera u ekipi.\nVukašin Jovanović na "meti" doskorašnjih saigrača: Do juče trenirao sa Rendulom, sad sa Hulkom\nDoskorašnji fudbaler Crvene zvezde Vukašin Jovanović objavio je na svom Instagram profilu prvu fotografiju sa treninga Zenita, čiji je član postao prošle sedmice. To je bio povod i za šaljive komentare njegovih drugova sa stadiona "Rajko Mitić".\nCrveno-beli darovali: Praznični pokloni za poznate Zvezdaše /VIDEO/\nDugo će navijači Crvene zvezde pamtiti 2015. godinu. Barem ovaj drugi deo... Njihova ekipa je prva na tabeli, ostvareni su i rekordi, uveliko se priča o tituli i Ligi šampiona.\nČukarički pronašao zamenu za Rendulića u Bugarskoj\nFudbalski klub Čukarički pojačao se štoperom Markom Ranđelovićem, koji je potpisao jedogodišnji ugovor sa opcijom produžetka saradnje za još jednu sezonu.\nRendulić na predstavljanju u Ljutice Bogdana: Zvezda najbolji potez u karijeri\nDoskorašnji fudbaler Čukaričkog Zoran Rendulić potpisao je dvogodišnji ugovor sa Crvenom zvezdom i na taj način postao prvo pojačanje crveno-belih u prelaznom roku.\nGrof Božović dovodi Rendulića, Zvezda bi i Radonjića, ali pita se Roma\nCrvena zvezda je u petak počela pripreme za novu sezonu, a samo dan kasnije na "Marakani" je izuzetno burno - Zoran Rendulić je izvesno pojačanje, a želja je i Nemanja Radonjić, nekadašnje dete Partizana i sada član Rome.\nRendulić i Stojiljković: Bili smo bolji od Partizana\nFudbaleri Čukaričkog Zoran Rendulić i Nikola Stojiljković poručili su da ostaje veliki žal što nisu pobedili Partizan (2:2) jer su bili bolji od lidera prvenstva.


Još jedna organizacija pristupila Akciji - RTV Šabac\n2. septembar 13:14\nOtvorenoj građanskoj platformi AKCIJA danas je pristupila Grupa građana „Sabornost“ iz Bogatića, koja je 28. članica ove građanske platforme.\nInicijator AKCIJE Nebojša Zelenović istakao je danas da AKCIJA raste iz dana u dan i najavio da će u narednom periodu biti još novih članica.\n-Ono što smo napravili pre sedam-osam meseci postaje projekat na nacionalnom nivou. Sve što smo uradili u proteklom periodu rađeno je po ugledu na uređena društva i uređene političke sisteme. Okupili su se ljudi koji dele iste političke vrednosti, definisali smo program „Zeleni dogovor za Srbiju“ na kom smo zajedno radili i sada to nudimo građanima. Otvorena građanska platforma AKCIJA, politička stranka Zajedno za Srbiju i 27 partnerskih organizacija rade ono što građani danas očekuju da treba da se desi u opoziciji – udruživanje, jer smo pojedinačno svi slabi, konkretna politička ponuda koju imamo u programu Zeleni dogovor za Srbiju i novi ljudi, kazao je Zelenović danas.\nZoran Gačić iz Grupe građana „Sabornost“ poručio je da je njegova organizacija u programu Zeleni dogovor za Srbiju videla mnoge stvari koje treba da se implementiraju u svakodnevni život u Srbiji i da je to opredelilo članove ove organizacije da pristupe AKCIJI, kao i iskrene, čestite i zdrave poruke koje upućuju predstavnici AKCIJE.\n-Tu smo da bismo rešili probleme na lokalnom nivou. U našem kraju određeni problemi se ne rešavaju godinama i nisu primereni u 21. veku, kao recimo činjenica da u Mačvi četiri sela nemaju zdravu pijaću vodu. Imamo problem odlaganja otpada životinjskog porekla i potencijalnu zarazu zbog toga. Jedan od problema su i plitki bazeni sa pijaćom vodom, objasnio je Gačić.\nOn je dodao da ljudi u Grupi građana „Sabornost“ nisu političari već žive od svog rada i u Zelenom dogovoru vide rešenja za svakodnevne probleme u svojoj zajednici.\nAKCIJA u narednom periodu očekuje članstvo iz Novog Sada i Vladimiraca, najavio je danas Zelenović.\nBeograd, 2. septembar 2021. godine


SINDIKAT MEDIJA CRNE GORE DIO MEĐUNARODNE KAMPANJE „JEDNAKOST ZA SVE“ – Radio Herceg Novi\n22. Januar, 2020 6:35 am\nHomeDruštvoSINDIKAT MEDIJA CRNE GORE DIO MEĐUNARODNE KAMPANJE „JEDNAKOST ZA SVE“\nokt. 08, 2018 at 8:25 am\nprije 1 godina nema komentaraKampanja "Jednakost za sve"Sindikat medija Crne GoreSvjetski dan dostojanstvenog rada\nSindikat medija Crne Gore (SMCG) učestvovaće u kampanji “Jednakost za sve” koju je, povodom 7. oktobra Svjetskog dana dostojanstvenog rada, pokrenula Međunarodna federacija novinara (IFJ).\nKako saopštavaju iz SMCG cilj kampanje je da se istakne značaj sindikalne borbe za osvajanje jednakosti za sve u redakcijama.\n– Prema podacima Međunarodne organizacije rada (ILO) dostojanstveni rad žele svi ljudi tokom njihovog radnog vijeka. On obuhvata fer zarade, sa penzijskim i zdravstvenim osiguranjem, osnovnim pravima, jednakim mogućnostima i tretmanom, kao i sa mogućnostima za lični razvoj.\nOsim učešća u kampanji „Jednakost za sve“, u Sindikatu medija su angažovani na istraživanju o uslovima rada u digitalnim medijima, a nastaviće i da obilaze kolege širom Crne Gore.\n– Kampanja će biti samo jedna od aktivnosti koje će Sindikat medija Crne Gore sprovesti tokom ove godine u okviru projekta „Union to Union“, koji već četvrtu godinu sprovodimo u saradnji sa IFJ. SMCG će i ove godine organizovati niz posjeta kolegama i koleginicama iz različitih gradova Crne Gore, posebno onima koji rade u digitalnim medijima. Takođe, radimo i na prvom istraživanju o uslovima rada u digitalnim medijima – portalima u Crnoj Gori.\nO aktivnostima SMCG možete se informisati na web sajtu www.sindikatmedija.me, kao i na njihovoj Facebook i Twitter stranici.\nTagovi:Kampanja "Jednakost za sve"Sindikat medija Crne GoreSvjetski dan dostojanstvenog rada


Patrijarh SPC Porfirije poručio je u Hramu Svetog Save, čiji se praznik danas slavi, da je prvi srpski arhiepiskop i prosvetitelj ustanovio sistem vrednosti – Svetosavlje kroz koji je naš narod vekovima gradio svoje duhovno biće i kult, svoju veru i kulturu, koja je prevazišla nacionalne granice.\nNa prazničnoj liturgiji u Hramu svetog Save na Vračaru se zajedno molilo i pričestilo više hiljada građana, učenika i roditelja sa decom, a među njima je bio i najbolji teniser sveta Novak Đoković.\n„Danas se radujemo kao hrišćani, ali se radujemo i kao pravoslavni Srbi, jer danas slavimo rodonačelnika našeg roda. Slavimo onoga koji je ustanovio sistem vrednosti po kome se rađamo živimo i odlazimo sa ovoga sveta”, kazao je Porfirije, javlja Tanjug.\nZahvaljujući temeljima koje je postavio Sveti Sava, istakao je patrijarh Porfirije, srpska kultura prevazišala je nacionalne granice i postala deo sveopšte i svečovečanske baštine.\n„Možemo govoriti da je Sveti Sava bio čovekoljubiv, filantrop i mirotvorac koji nije razlikovao ljude, već je u svakom gledao ikonu Božiju i jednako vrednog čoveka pred Bogom”, rekao je patrijarh.\nTakođe, patrijarh Porfirije je rekao da je Sveti Sava prosvetitelj, jer je svom narodu utemeljio pravoslavnu veru, koja predstavlja „poverenje u Božiju promisao i ljubav”.\n„Sveti Sava je uveo naš narod u veru koja je smisao postojanja, a ne tek neka metafizička sila”, poručio je Porfirije i istakao da nam danas naša vera omogućava da rastemo u ljubavi, praštanju i miru.\nPatrijarh Porfirije se učenicima obratio toplim rečima i tonom bliskom deci, te ih posavetovao da se, kada god imaju neki problem, molitvom obrate za pomoć duhovnom ocu srpskog naroda – Svetom Savi.\nNaslovna fotografija: TV Hram\nIzvor Politika, 27. januar 2022.\nPreporučujemokulturapatrijarh PorfirijepravoslavljeSveti SavaSvetosavljeSPCsrpski narod


CHAMPION LADY ALL OVER BACKPACK | Sport Vision\nChampion LADY ALL OVER e ženski lifestyle ranac u koji ćete moći lako da spakujete svoje stvari bilo da idete na trening, opuštanje u prirodi ili putovanje. Ranac je spoj modernog i funkcionalnog, a njegovi minimalistički i kontrasni detalji, kao i prepoznatljivi Champion print preko celog ranca obezbediće da ga nosite sa ponosom i stilom. Ovaj ženski ranac ima nekoliko pregrada u kojima ćete sa lakoćom moći da organizujete sve svoje stvari, a njegov praktičan, lagan i kompaktan dizajn omogućiće da ga nosite bez razmišljanja i dodatnih briga. Džepovi sa strane omogućavaju da u njima držite neophodne sitnice pri ruci. Specifikacija: Lifestyle ženski ranac Sa podesivim kaišem Nekoliko pregrada Sa prepoznatljivim Champion simbolima Sastav: 100% najlon Boja: crna.\nChampion LADY ALL OVER e ženski lifestyle ranac u koji ćete moći lako da spakujete svoje stvari bilo da idete na trening, opuštanje u prirodi ili putovanje.\nRanac je spoj modernog i funkcionalnog, a njegovi minimalistički i kontrasni detalji, kao i prepoznatljivi Champion print preko celog ranca obezbediće da ga nosite sa ponosom i stilom. Ovaj ženski ranac ima nekoliko pregrada u kojima ćete sa lakoćom moći da organizujete sve svoje stvari, a njegov praktičan, lagan i kompaktan dizajn omogućiće da ga nosite bez razmišljanja i dodatnih briga. Džepovi sa strane omogućavaju da u njima držite neophodne sitnice pri ruci.


UHAPŠENA BANDA PLAĆENIH UBICA: Planirali likvidacije i u Srbiji | Ekspres.net\nCrnogorska policija uhapsila je Ranka Radulovića (58) iz Nikšića, njegove rođake Stefana i Luku Radulovića, kao i još pet osoba zbog sumnje da su deo kriminalne grupe koja je planirala likvidacije osam policijskih funkcionera i službenika Agencije za nacionalnu bezbednost, kao i dva pripadnika “kavačkog klana”.\nKako su preneli crnogorski mediji, Radulovićeva “nikšićka grupa” sumnjiči se da je po nalogu vođa “škaljarskog klana” trebalo da deluje u dva pravca – da likvidira policijske funkcionere, kao i da ubija ljude koji su na meti ovog klana.\n– Prikupljaju se dokazi koji mogu dovesti do novih hapšenja ili poternica – rekli su izvori bliski istražnim organima.\n– Hapšenja su nastavak policijske akcije, koja je započela pritvaranjem Zlatka Matanovića iz Skadra, Stefana Perovića iz Nikšića, kao i njegovog sugrađanina Dejana Vujovića, čijim je pritvaranjem sprečeno više likvidacija – naveo je izvor iz istrage.\nInače, kao vođe “škaljarskog klana” u crnogorskim policijskim evidencijama označeni su Igor i Jovica Vukotić, za koje se sumnja da su ranije napustili Crnu Goru.\n– Različiti su motivi što su se pojedine osobe našle na spisku kriminalnog klana za likvidaciju. Operativna saznanja razmenjena sa službama iz regiona ukazuju da je nikšićka grupa imala niz sastanaka na “neutralnoj teritoriji”, te da su razmenjivane poruke s vođama “škaljarskog klana”, uglavnom preko “poverljivih posrednika”. Specijalni tim istražitelja koji radi na ovom slučaju sumnjiči Ranka Radulovića da je, u dogovoru sa više osoba, pripremao niz surovih akcija – naveli su izvori crnogorskih medija.\nRanko Radulović je, kako su preneli crnogorski mediji, ranije hapšen zbog zelenašenja, iznude, a 2015. godine je uhapšen zbog sumnje da je organizator kriminalne grupe koja je pripremala likvidacije. Dve godine kasnije ponovo se našao iza rešetaka zbog sumnje da je 11. oktobra 2016. organizovao prenošenje oružja i municije od mesta Slano ka Nikšiću. Sumnjičili su ga da je krivično delo počinio u saizvršilaštvu sa Darkom Vickovićem (38) i Ratkom Martinovićem (37), koji su sada uhapšeni s njim. Inače, Radulović je bivši vlasnik fudbalskog kluba Čelik i vlasnik je lokala “Tani” u Nikšiću.


Dodijeljena Državna nagrada za sport: Vahidinu Musemiću nagrada za životno djelo - Klix.ba\nsport Dodijeljena Državna nagrada za sport: Vahidinu Musemiću nagrada za životno djelo\nDodijeljena Državna nagrada za sport: Vahidinu Musemiću nagrada za životno djelo\n23.12.2015. u 15:58\nVijeće ministara BiH Vahidin Musemić\nVahidin Musemić (Foto: FC Sarajevo)\nVijeće ministara BiH, na prijedlog Ministarstva civilnih poslova, donijelo je Odluku o dodjeli Državne nagrade za sport Bosne i Hercegovine za 2014. godinu.\nPrvu nagradu, za životno djelo, u iznosu od 8.000,00 KM dobio je Vahidin Musemić za osvojenu srebrenu medalju 1968. godine u nogometnom takmičenju u Kupu Evrope s tadašnjom reprezentacijom Jugoslavije. Kao igrač FK Sarajevo odigrao je 182 utakmice i postigao 83 gola, što ga svrstava među pet najboljih klupskih strijelaca svih vremena.\nDrugu nagradu u iznosu od 7.000,00 KM dobila je Seniorska reprezentacija BiH u sjedećoj odbojci za više osvojenih medalja na evropskim i svjetskim takmičenjima, među kojima je i posljednja zlatna medalja na Svjetskom prvenstvu u sjedećoj odbojci, održanom u junu 2014. godine u poljskom gradu Elblagu.\nZahvalnicama su nagrađeni HŠK Zrinjski Mostar, prvak u nogometu u sezoni 2014/2015 i učesnik Evropske lige prvaka, i Bajro Obuća, koji posjeduje više međunarodnih titula FIDE-e, uključujući i licencu FIDE-e kao sudija s titulom ''International Arbiter'' te licencu FIDE-e kao trener s titulom ''FIDE instructor'', a kao šahista ima titulu međunarodnog majstorskog kandidata i FIDE rejting 2162.


Kosovski Albanci zaziru od dijaloga | Institute for War and Peace Reporting\nLideri kosovskih Albanaca su uglavnom nepripremljeni za predstojece, izuzetno vazne razgovore sa Srbijom jer strahuju od gubitka glasova u slucaju da javno mnjenje pomisli da se priblizavaju Beogradu.\nNa istorijskim pregovorima, za koje se ocekuje da ce se odrzati u Becu sledeceg meseca, razgovarace se o prakticnim pitanjima kao sto su povratak lica raseljenih tokom sukoba 1999. godine, nova putna dokumenta i registarske tablice za vozila.\nMedjutim, albanski politicari su zabrinuti da bi zbog ucesca na razgovorima, cak i o manje vaznim pitanjima kao sto su ova, mogli izgubiti podrsku glasaca uoci izbora sledece godine jer bi pristalice tvrde linije mogle da dijalog sa Beogradom prikazu kao cin ravan izdaji nacionalnih interesa.\nKontakt grupa, koju cine predstavnici Sjedinjenih Americkih Drzava, Rusije, Francuske, Nemacke, Italije i Velike Britanije, slozila se 22. septembra da bi prvi direktni pregovori izmedju Beograda i Pristine trebalo da pocnu sredinom sledeceg meseca.\nMalo ko u Pristini veruje da ce ovaj sastanak doneti nesto vise od prizora rukovanja zvanicnika pred televizijskim kamerama da bi ugodili medjunarodnoj zajednici.\nMada se kljucno pitanje - konacni status medjunarodnog protektorata - nece pokretati na ovim pregovorima, ocekuje se da ce pocetak dijaloga utrti put za opseznije razgovore kasnije.\nPolitika albanskih stranaka na Kosovu se u javnosti, do sada, zasnivala na pitanju nezavisnosti pokrajine. Stoga nisu spremni, a jos manje radi da uzmu ucesca u predstojecim razgovorima. Razgovori sa Beogradom, cak i o prakticnim pitanjima, moglo bi se tumaciti kao priblizavanje starom neprijatelju i to bi ih moglo skupo kostati na izborima.\nUsled toga, albanski politicari jos uvek nisu postigli konsenzus o tome da li bi dijalog sa Beogradom uopste trebalo da pocne i o cemu bi trebalo razgovarati.\nPredsednik Kosova Ibrahim Rugova i predsednik pokrajinskog parlamenta Nedzat Daci do sada nisu iskazali spremnost da se pridruze naporima vlade kosovskog premijera Bajrama Redzepija u radu na izradi nacrta strategije za dijalog sa Srbijom.\nKosovskim parlamentom dominira Rugovina stranka - Demokratski savez Kosova, LDK, a predsednik vlade dolazi iz druge po velicine politicke stranke u pokrajini, Demokratske partije Kosova, PDK, koju predvodi bivsi komandant Oslobodilacke vojske Kosova, Hasim Taci.\nDo sada, ni PDK niti LDK nisu iskazali spremnost da naprave prvi korak u pogledu predstojecih razgovora. Reklo bi se da jedni druge podbadaju da druga strana donese kljucne odluke u nadi da ce na osnovu toga kasnije steci odredjene politicke poene.\nRugova tek treba da saopsti koje ce uloge kosovske institucije odigrati u pregovarackom procesu. "Videcemo da li je dijalog moguc ili nije. Jos uvek cekamo", izjavio je predsednik posle svog prvog sastanka sa sefom Misije Ujedinjenih nacija na Kosovu Harijem Holkerijem prosle nedelje.\nRamus Tahiri, glavni savetnik predsednika kosovskog parlamenta i clan Rugovine stranke, rekao je da bi vlada trebalo da se priprema za razgovore bez ucesca parlamenta. "Nema potrebe da skupstina raspravlja o tehnickim pitanjima", izjavio je Tahiri za IWPR.\nRedzepi je, sa svoje strane, naglasio potrebu za saglasnoscu parlamenta pre nego sto bi pregovori uopste mogli da pocnu. Tokom poslednjeg zasedanja kosovske skupstine, Redzepi je izjavio: "Mi kao vlada se ne mozemo upustiti u pregovore o ovim prakticnim pitanjima bez saglasnosti parlamenta."\nJedan visoki zvanicnik PDK, koji je zeleo da ostane anoniman, izjavio je za IWPR da ce premijer imati teskoca kao lider albanske pregovaracke strane jer bi percepcija javnosti da njegova stranka saradjuje sa Beogradom dovela do gubitka glasova na izborima.\n"Za pregovore o prakticnim stvarima je neophodna saradnja u vezi sa nekim pitanjima, a postizanje kompromisa sa Beogradom je jos uvek tabu tema na Kosovu imajuci u vidu mnogobrojne nestale tokom proteklog rata", rekao je on.\nLDK takodje zazire od mogucnosti postizanja kompromisa sa Beogradom. Imidz ove stranke bio je ozbiljno narusen 1999. godine kada se Rugova susreo sa Slobodanom Milosevicem, tadasnjim predsednikom Jugoslavije, za vreme NATO bombardovanja.\nVecina albanskih lidera se slazu da ce se pitanje konacnog statusa na kraju, ipak, postaviti uprkos tvrdnjama medjunarodne zajednice da su na dnevnom redu samo "tehnicka pitanja". Oni ne zele da pregovaraju sa Beogradom jer smatraju da bi narod Kosova i medjunarodna zajednica trebalo da odluce o tome. Sve dok se ne razresi ovo pitanje, oni ne zele da pregovaraju sa Srbijom cak ni o prakticnim pitanjima.\nProduzeni diplomatski pritisak znaci da ovakav pristup nema izgleda na uspeh. Obracajuci se kosovskoj skupstini 11. septembra, predstavnik Evropske unije za inostrane poslove Kris Paten je zatrazio da se ubrzaju pripreme za pregovore sa Beogradom.\nMedjutim, cini se kao da niko nije cuo njegov apel. Posle sastanka sa Holkerijem prosle nedelje, Redzepi je okrivio nedavne socijalne nemire, poput talasa sindikalnih strajkova i protesta udruzenja penzionera, za neodlucnost Pristine uoci razgovora.\n"Resavanje problema rudara, ucitelja i penzionera, ispunjavanje njihovih zahteva za boljim zivotom i nastavak privatizacije su prioriteti aktuelne vlade - a ne samo dijalog sa Srbijom", izjavio je premijer.\nRidvan Berisa je novinar Radio Televizije Kosovo, RTK.


U Predškolskoj ustanovi plate po starom - Radio Nešvil Bogatić - Uživo iz Mačve\nUredba kojom se izjednačavaju plate zaposlenih u predškolskim ustanovama u Srbiji za Predškolsku ustanovu “Slava Ković” u Bogatiću ne donosi značajnije promene. Zaposleni u ovoj ustanovi su i pre usvajanja Uredbe primali zarade prema koeficijentima koji su uredbom ugovoreni nakon pregovora Sindikata i Vlade. Izuzetak su jedino vaspitači koji u grupama imaju decu sa posebnim potrebama koji će primiti za 3 odsto deblje koverte.\nVerica Djenadić, direktorka Predškolske ustanove, u razgovoru za “Dnevnik Radio Nešvila” istakla je kako se PU “Slava Ković“ nalazi medju retkima u Srbiji gde vaspitači u predškolskom pripremnom programu umesto 75 odsto zarade primaju punu platu.\nDve trećine zarade finansira Ministarstvo prosvete, a jednu lokalna samouprava.


Bubrezi - Blic Online\n"KORONA JE SISTEMSKA BOLEST" Nova studija pokazala da kovid napada još jedan organ osim pluća, a posledice mogu biti kobne\nKorona je sistemska bolest koja može uticati na sve organe u telu, a počela je da se izdvaja još jedna posledica o kojoj se do sada nije mnogo pričalo - efekat korona virusa na bubrege. Urolog prof. dr Aleksandar Milošević rekao je za "Kurir" da korona virus deluje na čitav organizam, pa i na ćelije unutar bubrega.\nZbog pandemije pacijenti oboleli od raka dolaze sa STRAŠNIM DIJAGNOZAMA: "Imali smo zapuštene slučajeve, sa TEŠKIM KRVARENJEM, koje nije bilo moguće izlečiti"\nZbog pandemije skoro dve godine većina pacijenata s rakom mokraćne bešike ili bubrega kod lekara dolazi sa uznapredovalom bolešću, često i metastazama, u stadijumu kad nije moguće izlečenje, već je tema produženje života.\n"IZGUBIO SAM 37 KILOGRAMA, napalo mi je SRCE, JETRU, PROSTATU..." Nebojša Čović o mesecima borbe protiv korone: "Čak je i kosa prestala da mi raste"\nPredsednik KK Crvena zvezda Nebojša Čović, jedan je od retkih sportskih funkcionera koji je proživeo "pakao" korona virusa, koji je dobio još u januaru ove godine.\nMajka sinu DAJE BUBREG za novi život: Mići (44) iz Gradiške potrebna pomoć humanista, novca za transplantaciju nemaju\nŽivot nije štedeo Miću Šuljka (44) iz Gradiške koji se od ranog detinjstva bori sa bolešću, niti njegovu majku Milicu koja je spremna da sinu donira bubreg i podari mu novi život, a na putu do pobede preko im je potrebna pomoć humanista jer novca za transplantaciju nemaju.\nLjudi pokazali VELIKO SRCE: Prikupljen novac za lečenje Marka kome je potrebna transplantacija bubrega\nHumanitarna akcija za lečenje Bilećanina Marka Vučkovića uspešno je završena i prikupljeno je 244.344 KM, što je mnogo više od 150.000 KM, koliko je neophodno za Vučkovićevu transplantaciju bubrega u Bjelorusiji.\nKada virus uđe u telo čoveka, on napada ceo sistem u celini, prevashodno respiratorni sistem, donje disajne puteve, odakle može da se razvije zapaljenje pluća, a kasnije i teške komplikacije koje mogu obolelog odvesti na respirator. Virus sam po sebi izaziva viremiju u celom organizmu, što znači da na udaru mogu biti svi organi počevši od pluća, bubrega, srca, pa sve do organa za varenje.\nSedmogodišnja Mahira Šehić smeštena je u bolnicu u Turskoj i hitno joj je potrebna pomoć dobrih ljudi kako bi preživela.\nPresađivanje organa u našoj zemlji se ne obavlja onoliko koliko je potrebno, a živi davaoci koji doniraju organe predstavljaju nadu za pacijente sa bubrežnom insuficijencijom. Specijalisti su zaduženi za operativne zahvate na osobama koje idu pod nož za svoje najmilije, a nemaju nikakve zdravstvene probleme, i vode računa o tome da se primenjuju minimalno invazivne tehnike.


Bugarski ministar spoljnih poslova Svetlan Stoev razgovarao je sa ambasadorima država članica EU o prioritetnim pitanjima na dnevnom redu Unije, uključujući oporavak od efekata COVID-19, primenu Mehanizma za oporavak i održivost, životnu sredinu i klimu, migracije i proces proširenja EU.\n„Bugarska je uvek podržavala evropsku perspektivu zemalja zapadnog Balkana i kao zemlja u regionu i svesna je da je put ka EU najjači faktor u tranziciji ka demokratskom upravljanju“, rekao je ministar spoljnih poslova.\nŠto se tiče evropskih integracija Republike Severne Makedonije, Svetlan Stoev je naglasio da je stav Bugarske jasan, dosledan i predvidljiv i da se nije promenio. Izjavio je da se privremena vlada rukovodi Okvirnim stavom i deklaracijom Narodne skupštine iz oktobra 2019. Stav takođe uživa podršku 85 odsto bugarskih građana.\n„Bugarska je uvek pokazivala volju za konstruktivnim i pragmatičnim dijalogom sa Skopljem. Nastavićemo da radimo na obnavljanju poverenja “, rekao je ministar Stoev. „Očekujemo pravne garancije za poštovanje Ugovora iz 2017. godine i konstruktivan odgovor Skoplja za dugoročno rešenje problema“, dodao je on.\nMinistar Stoev pozdravio je usvajanje digitalnog sertifikata za COVID-19 EU i obavestio da bugarske vlasti već izdaju sertifikate kompatibilne sa evropskim zahtevima.\n„Verujemo da će digitalni sertifikat EU olakšati sigurno i slobodno kretanje i doprineti revitalizaciji ekonomije, turizma i međunarodne mobilnosti, dok njegovo usvajanje ne bi trebalo da dovede do dodatnih barijera, privilegija, ograničenja i diskriminacije“, rekao je on. Što se tiče predloga Evropske komisije za mehanizam EU za podelu vakcina, Bugarska je snažno za obezbeđivanje vakcina zemljama zapadnog Balkana što je pre moguće i u kontaktu je sa Evropskom komisijom u skladu sa relevantnim procedurama.\nU vezi sa Nacionalnim planom za oporavak i otpornost, ministar Stoev je naglasio da prelazna vlada visoko ceni Mehanizam za oporavak i otpornost i aktivno radi na prilagođavanju nacionalnog plana, fokusirajući se na projekte orijentisane na budućnost koji će podržati zelenu tranziciju i digitalnu transformaciju.\nŽivotna sredina i klima takođe su bili najvažniji događaji u govoru ministra Stoeva. Naglasio je da Bugarska podržava i naporno radi na postizanju cilja EU o klimatskoj neutralnosti do 2050. godine. “Naša zemlja je značajno doprinela klimatskim naporima EU smanjenjem emisije gasova sa efektom staklene bašte za 43,2% u 2018. godini u odnosu na nivo iz 1990. godine, znatno iznad proseka EU od 25,2%”.\n„S obzirom na postignuti sporazum o povećanju ukupnog klimatskog cilja EU do 2030. godine, moramo naglasiti da specifične okolnosti u našoj zemlji, uključujući socijalno-ekonomske i našu početnu poziciju, nameću objektivna ograničenja našoj ambiciji“, rekao je Stoev. Pojasnio je da tako ambiciozan cilj mora biti podržan „okvirom za olakšavanje” kako bi se osigurala poštena i socijalno uravnotežena tranzicija.\nSastanak ministra Stoeva sa ambasadorima država članica EU u Bugarskoj organizovala je ambasador Portugalije Maria Coelho Ribeiro da Silva kao završni događaj portugalskog predsedavanja Savetom EU, koji se završava krajem juna, saopštilo je Ministarstvo spoljnih poslova. Ministar Stoev zahvalio se portugalskom predsedništvu na veštim i efikasnim smernicama u situaciji pandemije COVID-19, koje su omogućile brzu distribuciju 10 miliona doza vakcina u duhu solidarnosti. / Ibna


Bliži se kraj marta: menjamo vreme\nBRISEL - Letnje vreme: EU nam nalaže kako da računamo vreme, pa se zato potrudite i pomerite satove 1 sat nazad\nPomeranjem časovnika za jedan sat unapred, odnosno sa dva na tri sata ujutru u zadnju nedelju, marta, počeće letnje računanje vremena. Evropska komisija trebalo je da donese konačnu odluku kom računanju vremena će države EU da se priklone. To se nije dogodilo, a stručnjaci u Srbiji predlažu referendum ili takozvano „ukazno radno vreme“.\nBranko Simonović iz Astronomskog društva „Ruđer Bošković“ kaže da je uvođenje letnjeg čitanja vremena 1983. godine u Srbiji imalo za cilj da se iskoristi što veći deo obdanice, kako bi i produktivnost u radu bila veća, ali da su se u međuvremenu prilike promenile, pre svega uvedeno je novo radno vreme, a i navike ljudi što se tiče odlaska na spavanje su se promenile.\n„Ono što je nevolja sa ovom preporukom koja će pre ili kasnije stupiti na snagu jeste što je predloženo da se ukine letnje čitanje vremena, odnosno ukazno vreme i ostavljeno je svima na volju da se opredele za letnje vreme ili trajno letnje stanje. E, to je ono što je neka nevolja u najavi jer je pitanje kako će različite države da podese svoje čitanje vremena što potencijalno može da bude nezgodno, jer od jednog reda prelazimo u neuređeno stanje“, rekao je Simonović za Tanjug.\nKako je rekao, postoji dilema koje vreme više odgovara ovom podneblju, ali da on smatra da bi moglo da se uvede i „treće vreme“, odnosno prelazak na čitanje vremena od pre 1983. godine.\n„Zimsko čitanje vremena u ovom slučaju je nepovoljno jer prespavamo neefikasno, odnosno prespavamo onaj prvi deo obdanice tokom godine i malo od obdanice nam ostaje u drugom delu dana. Letnje (trajno) čitanje vremena je u tom pogledu povoljnije jer se bolje iskorištava obdanica, ali nas ona izmešta iz naše osnovne srednjeevropske časovne zone u istočnoevropsko, odnosno odvaja nas od većeg dela Evrope kojem pripadamo“, rekao je Simonović.


Hrvatska osnovala komisiju za praćenje pregovora Srbije - 19.07.2016, Sputnik Srbija\nHrvatska osnovala komisiju za praćenje pregovora Srbije\nHrvatska vlada je saopštila da je danas osnovala Komisiju za praćenje sprovođenja prelaznih merila u poglavljima 23 i 24 iz pristupnih pregovora Srbije s... 19.07.2016, Sputnik Srbija\n18:45 19.07.2016 (Osveženo: 03:37 26.08.2021)\nHrvatska vlada je saopštila da je danas osnovala Komisiju za praćenje sprovođenja prelaznih merila u poglavljima 23 i 24 iz pristupnih pregovora Srbije s Evropskom unijom.\nSrbija i EU: Otvorena pregovaračka poglavlja 23 i 24\n18 Jul 2016, 19:57\nKako je prenela Hina, ministar spoljnih i evropskih poslova Hrvatske Miro Kovač ranije je upozorio Beograd da neće napredovati u pregovorima ako ne bude ispunjavao obaveze koje je preuzeo otvaranjem poglavlja u ponedeljak u Briselu.\nHina navodi da će komisija vlade u Zagrebu pratiti da li Srbija ukida zakonodavstvo kojim je, kako se tvrdi, „arbitrarno proširila svoju nadležnost za procesuiranje ratnih zločina na susedne države“ i da li uspostavlja zakonodavni okvir za zaštitu manjinskih prava.\nU saopštenju iz hrvatske vlade stoji da će ova komisija „takođe kontrolisati da li Beograd ispunjava obavezu da žrtvama rata bez diskriminacije osigura prava, uključujući pravo na naknade štete i da li sarađuje u identifikaciji i otkrivanju sudbine nestalih“.\nHina navodi da komisijom predsedava ministar spoljnih i evropskih poslova, a u slučaju sprečenosti ministar pravosuđa, koji je ujedno zamenik.\nHrvatska vlada je objavila i da su „članovi tog tela i ministri ratnih veterana, finansija, odbrane, unutrašnjih poslova, premijerov savetnik za spoljnu politiku, savetnik za spoljnu politiku predsednice Hrvatske, predstavnik Kancelarije Veća za nacionalnu bezbednost, predstavnik Državne kancelarije za Hrvate izvan Hrvatske i glavni državni tužilac“.


Beogradski noćni market na pijaci Blok 44 u petak od 18h\nTanjug 23. oktobra 2019. 17:36\nBEOGRAD – Tradicionalna manifestacija koja se u večernjim satima organizuje na beogradskim pijacama, Beogradski noćni market otvara kapije pijace Blok 44, u petak, 25. oktobra sa početkom u 18 časova, a druženje sa Beograđanima i gostima koji borave u našoj prestonici trajaće sve do ponoći, saopštili su iz Gradskih pijaca.\nOvaj jedinstveni muzičko-gastonomski festival okupiće i najbolje kreativce, a među njima su mladi dizajneri, umetnici, zanatlije koji će pijačne tezge ispuniti aktuelnim modnim proizvodima, aksesoarima i prirodnom kozmetikom.\nIz Gradskih pijaca popručuju da ako ste u potrazi za idejom za uređenje vašeg doma Beogradski noćni market je mesto gde možete da kupite dekorativne i unikatne proizvode.\nCentralni deo pijace rezervisan je za spremanje najukusnijih jela koje će pripremati poznati beogradski restorani. Pored bogate ponude, posetioci manifestacije imaće priliku da uživaju u zvucima di-džeja Brkatog, a ulaz je slobodan.


Brnabić: Nismo obećali uvođenje sankcija Rusiji, jasno i odlučno to demantujem\nPolitika Autor:Beta20. apr. 202208:50 > 09:14\nAna Brnabić premijerka tokom konferencije za novinare Foto:Screenshot/RTS\nVučić se pravi mrtav, laž je da Vlada već sad ne može da uvede sankcije Rusiji\nEU: Srbija tri puta osudila rusku agresiju, očekujemo da tako nastavi\n„Uvek pričamo istinu građanima. Jedini je stav u ovom trenutku, stav našeg Saveta za nacionalnu bezbednost i Vlade, a to je da smo protiv uvođena sankcija Rusiji kao i da poštujemo teritorijalni integriteta Ukrajine“, rekla je Brnabić, za Radio televiziju Srbiju (RTS).\nOna je navela da je teško braniti principijelni stav Srbije, ali se „to čini iz dana u dan, jer smo izloženi svakodnevno pritiscima“.\nBonus video: Ruski radar srpske političke scene\nAna Brnabićsankcije Rusiji


Srbija pred novim rekordom na auto-putevima - 26.07.2021, Sputnik Srbija\nSrbija pred novim rekordom na auto-putevima\nDanas će biti poznato da li će biti oboren rekord po broju vozila na auto-putevima od pre dve nedelje. Ono što je izvesno, jeste da se približavamo rezultatima... 26.07.2021, Sputnik Srbija\nU "Putevima Srbije" kažu da se godišnje beleži rast prometa brzim saobraćajnicama od četiri odsto i da taj procenat raste sa svakim novoizgrađenim kilometrom, prenosi javni servis.Jedini pad i u putničkom i u teretnom saobraćaju od marta do juna prošle godine, kada je Srbija zbog korone bila zaključana, već je nadoknađen. Prema podacima "Puteva Srbije", do sredine jula kroz našu zemlju je prošlo 31 milion i 300 hiljada vozila.Punije kase od putarine, ali korist ima celokupna privredaMinistar građevinarstva, saobraćaja i infrastrukture Tomislav Momirović ističe da u strukturi rastadruštvenog proizvoda u prvom kvartalu građevina ima uticaj gotovo sa dve trećine."Mi smo imali 20 odsto rast građevine i infrastrukture u strukturi BDP-a, a u drugom kvartalu planiramo da rast bude do čak 40 odsto", naglašava Momirović.\nekonomija, auto putevi, saobraćaj i infrastruktura\n08:57 26.07.2021 (Osveženo: 11:59 25.08.2021)\nDanas će biti poznato da li će biti oboren rekord po broju vozila na auto-putevima od pre dve nedelje. Ono što je izvesno, jeste da se približavamo rezultatima iz 2019. godine kada je do kraja letnje sezone auto-putevima prošlo 37,5 miliona vozila.\nU "Putevima Srbije" kažu da se godišnje beleži rast prometa brzim saobraćajnicama od četiri odsto i da taj procenat raste sa svakim novoizgrađenim kilometrom, prenosi javni servis.\nJedini pad i u putničkom i u teretnom saobraćaju od marta do juna prošle godine, kada je Srbija zbog korone bila zaključana, već je nadoknađen. Prema podacima "Puteva Srbije", do sredine jula kroz našu zemlju je prošlo 31 milion i 300 hiljada vozila.\nPunije kase od putarine, ali korist ima celokupna privreda\nMinistar građevinarstva, saobraćaja i infrastrukture Tomislav Momirović ističe da u strukturi rastadruštvenog proizvoda u prvom kvartalu građevina ima uticaj gotovo sa dve trećine.\n"Mi smo imali 20 odsto rast građevine i infrastrukture u strukturi BDP-a, a u drugom kvartalu planiramo da rast bude do čak 40 odsto", naglašava Momirović.


Ekonomija – ukratko... | Glas javnosti\nPočetna > Ekonomija > Ekonomija – ukratko...\nČasopis Juromani nagradio Dinkića\nBEOGRAD - Ministar ekonomije i regionalnog razvoja Mlađan Dinkić sinoć je u Vašingtonu proglašen za „ministra finansija godine u svetu“ za 2006. godinu, saopštilo je resorno ministarstvo, a prenosi Beta. Prema saopštenju, Dinkić je prvi srpski ministar dobitnik ove ugledne nagrade, koju tradicionalno dodeljuje časopis Juromani. Kako se navodi u obrazloženju dodele tog priznanja, Dinkić je uspeo da stabilizuje dinar, obnovi bankarski sistem i zatečeni manjak u državnoj kasi pretvori u budžetski suficit u 2005. i 2006. godini, smanji državni dug i učini da Srbija postane jedna od najmanje zaduženih zemalja u Evropi.\nForcan: „Delti“ fali podrška države\nBEOGRAD - Kompanija „Delta“ planira izlazak na Londonsku berzu u naredne dve godine, najavila je potpredsednica tog holdinga Milka Forcan, a prenosi Beta. Gostujući na televiziji „Avala“, ona je rekla da je angažovanje tima domaćih i stranih advokata deo priprema za izlazak na berzu kako bi se kompanija zaštitila od lažnih informacija koje mogu da utiču na finansijsku vrednost Delte. „Delta se sprema za izlazak na Londonsku berzu. Vrlo je realno da se u naredne dve godine to realizuje“, naglasila je Forcanova, koja je ocenila da „Delta“ nema „dovoljnu podršku vrha države i nadležnih ministarstava za širenje poslovanja u regionu“.\n„Delta je spremna da uđe na tržište Makedonije i čeka znak dobre volje iz te države“, rekla je ona ponovo odbacujući tvrdnje o nuđenju mita bivšim makedonskim vlastima za kupovinu zemljišta u blizini Skoplja. Forcanova je najavila da bi u naredne dve godine, zbog lakšeg regionalnog širenja, mogli da ponude od 10 do 15 odsto udela u kapitalu kompanije za nekretnine stranom investicionom fondu ili banci. Ona je odbacila, kako je istakla, „neosnovane tvrdnje“ da „Delta“ ima monopolski položaj u maloprodaji u Srbiji. „Tačno je da udeo u Beogradu iznosi od 30 do 33 odsto, ali to je ispod 40 odsto propisanih zakonom“, ocenila je Forcanova, koja je demantovala i glasine o teškoj bolesti i smrti vlasnika „Delte“ Miroslava Miškovića, nazvavši ih „psihološkim pritiskom radi destabilizacije kompanije“.\nNesigurnost oko Telekoma\nTrgovanje se na LJubljanskoj berzi nakon negativne korekcije krajem prošle nedelje vratilo na više nivoe, dok je za veći rast cena nedostajalo inicijative. Tako da su cene važnijih akcija zbog jačeg prodajnog pritiska završile u crvenom području. Slovenački berzanski indeks SBI20 ostvario je pad od 3,5 odsto.\nInvestitori nisu našli posebnu inspiraciju na LJubljanskoj berzi, pa se njihova pažnja preusmerila na tržišta u regiji. Iz monotonog i pasivnog raspoloženja ulagače nije uspela da razbudi ni informacija o potencijalnim kupcima Telekoma. Pisana ponuda međunarodnih kompanija koje su u ponedeljak predale neobavezujuće ponude za preuzimanje skoro polovine svih izdatih akcija Telekoma, daje veru da će se među njima voditi borba, koja bi se mogla odraziti u višoj prodajnoj ceni. Uprkos tome, na berzi je moguće čuti i dosta negativnih predviđanja u vezi sa Telekomom. Po nekim informacijama, moguća ponuđena cena za akcije ovog preduzeća je između 350 i 450 evra po akciji, što je, uprkos velikom rasponu cene, za investitore značajan podatak. Te su informacije još uvek pretpostavke zbog čega investitori sa sigurnošću ne mogu da procene na kojem cenovnom nivou će se odigrati preuzimanje. Uticaj nesigurnosti na trgovanje je očigledan, tako da je cena akcije Telekoma pri objavi potencijalnih partnera počela da se spušta ispod nivoa od 400 evra. Konačna prodajna cena Telekoma uticaće na trgovanje ostalim akcijama na LJubljanskoj berzi. Akcije „Krke“, s kojima se tradicionalno ostvaruju najveći dnevni prometi, doživele su blagi pad. Isto tako, spustila se cena i akcija „Gorenja“, Luke Koper i „Merkatora“. Ništa prijatnije na akcije nije uticalo ni preuzimanje „Istrabenca“ od strane „Petrola“.\nAktivnosti investitora, koje su u prošlosti pozitivno uticale na cene akcija oba preduzeća, u poslednjem trenutku su izostale. Isto tako, sa svakim danom smanjuje se mogućnost objave konkurentske ponude za preuzimanje „Istrabenca“ po višoj ceni.


Više od 70 ljudi ubijeno u vazdušnim napadima u Jemenu\nIzvor: Radio Slobodna Evropa, 21.Jan.2022, 19:10\nMinistar zdravlja u vladi koju vode jemenski pobunjenici izjavio je 21. januara da je u vazdušnom napadu na pritvorski centar na severu Jemena ubijeno najmanje 70 zatvorenika. Ministar Taha al-Motavakel rekao je agenciji AP da očekuje da će broj poginulih rasti pošto su mnogi teško ranjeni. Napad na objekat u Saadi, uporištu pobunjeničkog pokreta Huti, deo je pojačane vazdušne kampanje koalicije predvođene Saudijskom Arabijom koja je vodila rat protiv pobunjenika od 2015. godine. Udari...\nVOA: Jemenski pobunjenici: 70 poginulih u saudijskom bombardovanju zatvora\nPobunjenici: Najmanje 70 mrtvih u vazdušnom napadu na zatvor u Jemenu\nNajmanje 70 zatvorenika poginulo je danas u Jemenu u vazdušnom napadu međunarodne koalicije na zatvor kojim upravljaju pobunjenici, izjavio je u Sani zvaničnik međunarodne nepriznate vlade.\nBroj poginulih u vazdušnom napadu koalicije predvođene Saudijskom Arabijom koji je pogodio zatvor pod upravom pobunjenika Huti u Jemenu porastao je na najmanje 80, saopštili su danas pobunjenici...Jučerašnji vazdušni napad bio je deo intenzivne ofanzivne kampanje iz vazuha i sa kopna kojom je eskaliran...\n07:37: DANAS SLAVIMO SVETOG EPIFANIJA KIPARSKOG: Vernici trebaju u toku ...


Vranjski BAT smanjuje broj zaposlenih - juGmedia\nVranjski BAT smanjuje broj zaposlenih\nVRANJE -Vranjski fabrika cigareta British American Tobacco BAT saopštila je danas da je u ovom preduzeću započet proces revizije dosadašnjeg načina poslovanja, što će kao rezultat imati smanjenje broja zaposlenih. U saopštenju se navodi da će revizija biti okončana do juna ove godine, ali nije precizirano koliko će ljudi ostati bez posla.U saopštenju se navodi da će „svi radnici koji budu obuhvaćeni promenama bili zbrinuti na najbolji mogući način“, uz socijalni program, te da je „planirana isplata otpremnina po važećem Kolektivnom ugovoru, a koje značajno premašuju iznose predviđene srpskim Zakonom o radu“.\n– Želja nam je da obezbedimo održivi razvoj kompanije imajući u vidu ekonomske, a naročito regulatorne izazove u spoljnom okruženju. To su i ključni razlozi zbog kojih smo bili prinuđeni da prilagođavamo i model poslovanja.Brže prilagođavanje uslovima tržišta zahteva od nas da ostanemo dosledni jasnim poslovnim principima – briga o kupcu, potrošaču, lokalnoj zajednici, ali pre sve svega briga o zaposlenima – izjavio je generalni direktor fabrike BAT Vranje Mihau Serkies.\nTokom proteklih osam godina od kupovine vranjskog DIV-a, kompanija Britiš Ameriken tabako je u Vranje investirala više od 110 miliona evra, čime je znatno premašena investicija na koju se obavezala privatizacionim ugovorom, kaže se u saopštenju.\nTadić pobedio Nikolića i u Trgovištu\nAce dejanovski :\n20.06.2012. u 20:50\nDa ne zna neko ko je uvoznik u makedoiju za lucky strike i kako da iskontasktiram sa firme koja ga proizvodi